
PANEVĖŽIO MIESTO SAVIVALDYBĖS ADMINISTRACIJOS DIREKTORIAUS IR SAVIVALDYBĖS ADMINISTRACIJOS 2016 METŲ VEIKLOS ATASKAITA

SAVIVALDYBĖS ADMINISTRACIJOS DIREKTORIUS

2016-ieji buvo pokyčių Panevėžio miesto savivaldybės (toliau – Savivaldybė) administracijoje, pasirengimo 2014–2020 m. ES investicijų laikotarpiui metai. 

Įgyvendinant Savivaldybės tarybos sprendimą ir siekiant didesnio veiklos efektyvumo, taip pat – išvengti funkcijų dubliavimosi nuo rugsėjo pradėjo veikti nauja Savivaldybės administracijos struktūra: iš buvusių 27 skyrių liko 17. Vietoj Kultūros paveldo, Architektūros ir urbanistikos skyrių įkurtas Teritorijų planavimo ir architektūros skyrius; vietoj Ekologijos, Miesto ūkio, Statybos ir statinių priežiūros skyrių – Miesto infrastruktūros; vietoj Teisės, Viešosios tvarkos ir kontrolės skyrių – Teisės ir viešosios tvarkos; vietoj Užsienio ryšių ir Ryšių su visuomene skyrių – Komunikacijos; vietoj Socialinės paramos ir Sveikatos skyrių – Socialinių reikalų; vietoj Finansų ir biudžeto, Investicijų skyrių – Strateginio planavimo, investicijų ir biudžeto; vietoj Kanceliarijos, Personalo, Ūkio ir eksploatavimo skyrių – Vidaus administravimo. Papildžius funkcijas, Švietimo skyrius tapo Švietimo ir jaunimo reikalų skyriumi. 

Įsteigtas visiškai naujas Miesto plėtros skyrius. Svarbiausios jo funkcijos – naujų verslo plėtros galimybių paieška ir pristatymas Lietuvoje ir užsienyje, darbas su vietos ir užsienio investuotojais, galimų verslo investicijų projektų koordinavimas ir pristatymas Savivaldybės vadovams, jų analizė, tiesioginis bendravimas su verslo asocijuotomis struktūromis, Panevėžio miesto plėtros analizė.

Panaikinti Civilinės saugos, Ekonomikos ir turto valdymo skyriai. Civilinės saugos skyriaus darbuotojai tapo tiesiogiai pavaldūs Savivaldybės administracijos direktoriui, o Ekonomikos ir turto valdymo skyriaus funkcijas pasidalijo keli naujieji skyriai.  

Naujoji struktūra 25 pareigybėmis mažesnė. Didžiausias galimas darbuotojų skaičius – 245. Vykdant reorganizaciją atleisti 29 darbuotojai.
Pasikeitė Savivaldybės vadovų komanda – spalio pabaigoje Savivaldybės tarybos sprendimu iš pareigų atleistas Savivaldybės administracijos direktoriaus pavaduotojas Ramūnas Vyžintas. 

Sėkmingai įvykdytas 2016 m. biudžetas. Planuotos pajamos viršytos beveik 2,9 mln. Eur. Per metus iždas iš viso surinko 75,9 mln. Eur. Daugiau gauta gyventojų pajamų mokesčio (beveik 1,9 mln. Eur), gyventojų pajamų mokesčio išlaidų struktūros skirtumams išlyginti, žemės ir nekilnojamojo turto mokesčių, biudžetinių įstaigų pajamų.
Savivaldybė laiku įvykdė visus numatytus finansinius įsipareigojimus. Pavyko žymiai sumažinti skolų. Biudžetinių įstaigų mokėtinos sumos (bendra skola) 2016 m. gruodžio 31 d. sudarė 13 148,9 tūkst. Eur. Palyginti su buvusia prieš metus, skola sumažėjo beveik 6 mln. Eur. Atsiskaityta už miesto tvarkymo, statybos darbus, sumažėjo skolų už patalpų šildymą, kompensacijų už lengvatinį keleivių vežimą. 2016 m. gruodžio 31 d. Savivaldybė neturėjo pradelstų (ilgesnių kaip 45 dienų) įsiskolinimų.

Parengta ir Vidaus reikalų ministerijos patvirtinta Panevėžio miesto integruotų teritorijų vystymo programa, kurią rengiant buvo intensyviai dirbama nuo 2013 m.
Pagal šią 2014–2020 m. ES fondų investicijų veiksmų programos Didžiųjų miestų kompleksinės plėtros priemonę į Panevėžio regiono sąrašus įtraukti 6 projektai: J. Janonio gatvės (nuo žiedo iki Savitiškio g.) prieigų sutvarkymas, Kultūros ir poilsio parko modernizavimas, Nevėžio upės ir pakrančių sutvarkymas (nuo Stoties g. tilto iki Nemuno g. tilto), Viešųjų erdvių prie Bendruomenių rūmų, Jaunimo sodo, Nepriklausomybės aikštės su prieigomis sutvarkymas. Pirmų 3 projektų paraiškos pateiktos VšĮ Centrinei projektų valdymo agentūrai (toliau – CPVA).

Pagal kitas regioninio ir valstybinio planavimo priemones į regiono (valstybės) sąrašus įtraukti dar 9 projektai: Oro kokybės valdymo planų parengimas ir taršos mažinimo priemonių įgyvendinimas; Darnaus judumo plano parengimas; Nemuno g. (nuo Klaipėdos g. iki Ramygalos g.) dviračių takų plėtra; A. Jakšto g. rekonstrukcija; Komunalinių atliekų rūšiuojamojo surinkimo infrastruktūra; Lietaus vandens surinkimo, valymo ir nuotekų bei drenažo sistemų projektavimas, diegimas ir renovavimas (projektą vykdo UAB „Panevėžio gatvės“); Dailės galerijos aktualizavimas; Moigių namų pastatų komplekso modernizavimas; Šv. Juozapo globos namų infrastuktūros modernizavimas ir paslaugų plėtra įkuriant savarankiško gyvenimo namus.

2 projektų (oro kokybės valdymo plano, lietaus nuotekų renovacijos) finansavimo sutartys jau pasirašytos.

3 paraiškos pateiktos 2014–2020 m. Latvijos, Lietuvos ir Baltarusijos bendradarbiavimo per sieną programai (Tarpvalstybinė lojalumo programa kultūrai ir turizmui skatinti; Istorinio ir kultūrinio paveldo sklaida tarp kaimyninių šalių pasitelkiant inovacijas muziejuose; Kūrybinio verslumo skatinimas per tarpsienes inovacijas urbanistinio meno srityse), dar 3 – Europos teritorinio Latvijos ir Lietuvos bendradarbiavimo per sieną programai (Jaunimo, vaikų socialinė įtrauktis ir įgalinimas per socialinių paslaugų bei laisvalaikio veiklų prieinamumą, efektyvumą Kuldygoje ir Panevėžyje; Etnokultūrinė aplinka tvariai plėtrai ir bendradarbiavimui tarp sienų skatinti Kuldygoje ir Panevėžyje; Ekoturizmas ir natūralių vandens telkinių išsaugojimas).
Įgyvendinti Valstybės investicijų programos finansuoti projektai: suremontuota Rožyno progimnazijos įvaža, V. Žemkalnio gimnazijos dalies pastato vidaus patalpos, modernizuojamas Gamtos mokyklos pastatas, įsigytas Lėlių vežimo teatro gastrolių vežimas.  

Toliau dirbama su paramos priemone ELENA, atrinkti investicijų projekto rengėjai, atlikta gatvių šviestuvų inventorizacija.  

Parengta Panevėžio miesto vietos veiklos grupės (toliau – VVG) vietos plėtros strategija 2016–2022 m. Jai įgyvendinti skirta 600 tūkst. Eur ES investicijų. 

Nemažai padirbėta gerinant miesto gatvių infrastruktūrą. Atliktas kapitalinis J. Tilvyčio g. (nuo Klaipėdos g. iki V. Alanto ir J. Tilvyčio g. žiedinės sankryžos) remontas, išasfaltuoti Aguonų g. I ir II skersgatviai, prieš pasaulio ultratriatlono čempionatą atlikta Kultūros ir poilsio parko pėsčiųjų ir dviračių takų rekonstrukcija (II etapas), remontuotos Vakarinės, Senamiesčio, Rožių, Beržų, Aido, J. Zikaro, Gražinos, Amerikos, Valstiečių, Žemaičių, Meistrų ir kt. gatvių atkarpos. 

Suremontuota 41 daugiabučio namo įvaža. Prioritetas teiktas sudariusioms valstybinės žemės sklypo nuomos sutartį bendrijoms, nesaugioms įvažoms. 

Pirmąkart per daugelį metų pagerinta 15 biudžetinių įstaigų kelių asfalto danga: J. Miltinio, J. Balčikonio gimnazijų, Muzikos ir Gamtos mokyklų, „Vilties“, „Saulėtekio“ progimnazijų, lopšelių-darželių „Taika“, „Puriena“, „Žvaigždutė“, „Pušynėlis“, „Sigutė“, „Aušra“, „Draugystė“, „Nykštukas“ ir K. Ramanausko.

Miestas atsikratė ilgus metus jo įvaizdį gadinusių netvarkingų kioskų, paviljonų ar jų liekanų.

Pokyčių įvyko ir švietimo srityje. Parengtas ir patvirtintas Savivaldybės bendrojo ugdymo mokyklų tinklo pertvarkos 2016–2020 m. bendrasis planas. Nuo rugsėjo 1 d. „Nevėžio“ pagrindinė mokykla prijungta prie „Vyturio“ progimnazijos, Jaunimo – prie Suaugusiųjų mokymo centro, Skaistakalnio pagrindinėje mokykloje nekomplektuojamos 9 klasės. 

Gerėjo ikimokyklinio ugdymo mokyklų maitinimo paslaugos: skirta beveik 118 tūkst. Eur virtuvės įrangai ir skalbyklėms atnaujinti.  

Nuo rugsėjo 1 d. startavo elektroninė prašymų priėmimo į ikimokyklinio ir priešmokyklinio ugdymo grupes eilių sudarymo sistema (darzeliai.panevezys.lt). 
Siekiant jaunimui suteikti daugiau užimtumo galimybių, rudenį atidarytas Atviras jaunimo centras. Pasirašyta bendradarbiavimo sutartis kuriant apskrities gamtos mokslų, technologijų, inžinerijos, matematikos tyrimų ir eksperimentinės veiklos atviros prieigos (STEAM) centrą.
Atnaujinta 18 miesto sporto aikštelių, pirmąjį veiklos sezoną pradėjo ledo arena. 
Miestas pagaliau ėmė naudotis pašalpų gavėjų visuomenei naudinga veikla. Per metus 64 įstaigose dirbo 1041 pašalpų gavėjas.
SAVIVALDYBĖS ADMINISTRACIJA

BIUDŽETAS, INVESTICIJOS, STRATEGIJA
Strateginis planavimas. Parengti ir Savivaldybės tarybos patvirtinti Panevėžio miesto 2016–2018 m. veiklos planas, socialinės-ekonominės plėtros programos, Panevėžio miesto plėtros 2014–2020 m. strateginio plano 2015 m. ataskaita, socialinių-ekonominių plėtros programų ataskaitos už 2015 m., naujas Panevėžio miesto strateginio planavimo organizavimo tvarkos aprašas. Paskirti už strateginį planavimą atsakingi Savivaldybės administracijos padaliniai ir darbuotojai.

Parengta VVG vietos plėtros strategija 2016–2022 m. Jai įgyvendinti skirta 600 tūkst. Eur ES investicijų. Strategijai administruoti iš miesto biudžeto skirta 50 tūkst. Eur. 

VVG teiktos konsultacijos dėl strategijos įgyvendinimo, rengti susiję teisės aktai.
Investicijos. Parengta ir Vidaus reikalų ministerijos patvirtinta Panevėžio miesto integruotų teritorijų vystymo programa, kurią rengiant buvo intensyviai dirbama nuo 2013 m.
„Didžiųjų miestų kompleksinė plėtra“. Pagal šią 2014–2020 m. ES fondų investicijų veiksmų programos priemonę pateikti projektiniai pasiūlymai, į Panevėžio regiono sąrašus įtraukti 6 projektai:

1. J. Janonio gatvės (nuo žiedo iki Savitiškio g.) prieigų sutvarkymas;

2. Kultūros ir poilsio parko modernizavimas, gerinant miesto gamtinę aplinką ir gyvenimo kokybę, skatinant lankytojų srautus, aktyvų laisvalaikį;

3. Nevėžio upės ir pakrančių sutvarkymas (atkarpa nuo Stoties g. tilto iki Nemuno g. tilto);

4. Viešųjų erdvių prie Panevėžio bendruomenių rūmų sutvarkymas;

5. Jaunimo sodo sutvarkymas;

6. Nepriklausomybės aikštės ir jos prieigų sutvarkymas.

Pirmųjų 3 projektų paraiškos pateiktos CPVA.
Pagal kitas regioninio ir valstybinio planavimo priemones projektiniai pasiūlymai pateikti ir į Panevėžio regiono (valstybės) sąrašus įtraukti 9 projektai:

1. Oro kokybės valdymo planų parengimas ir taršos mažinimo priemonių įgyvendinimas;

2. Darnaus judumo planų parengimas;

3. Nemuno g. (nuo Klaipėdos g. iki Ramygalos g.) dviračių takų plėtra Panevėžyje;

4. Panevėžio miesto A. Jakšto g. rekonstrukcija;

5. Komunalinių atliekų rūšiuojamojo surinkimo infrastruktūra;

6. Lietaus vandens surinkimo, valymo ir nuotekų bei drenažo sistemų projektavimas, diegimas ir renovavimas (projekto vykdytoja UAB „Panevėžio gatvės“);

7. Panevėžio miesto dailės galerijos aktualizavimas;

8. Moigių namų pastatų komplekso modernizavimas ir pritaikymas visuomenės poreikiams;

9. VšĮ Šv. Juozapo globos namų infrastuktūros modernizavimas ir paslaugų plėtra įkuriant savarankiško gyvenimo namus.

2 projektų finansavimo sutartys jau pasirašytos (oro kokybės valdymo planų parengimas ir taršos mažinimo priemonių įgyvendinimas; lietaus vandens surinkimo, valymo ir nuotekų bei drenažo sistemų projektavimas, diegimas ir renovavimas).

Pagal 2014–2020 m. Europos kaimynystės priemonės Latvijos, Lietuvos ir Baltarusijos bendradarbiavimo per sieną programą pateiktos 3 paraiškos:

1. Tarpvalstybinė lojalumo programa kultūrai ir turizmui skatinti;

2. Istorinio ir kultūrinio paveldo sklaida tarp kaimyninių šalių pasitelkiant inovacijas muziejuose;

3. Kūrybinio verslumo skatinimas per tarpsienes inovacijas urbanistinio meno srityse.

Pagal 2014–2020 m. Europos teritorinio Latvijos ir Lietuvos bendradarbiavimo per sieną programą pateiktos 3 paraiškos:

1. Jaunimo, vaikų socialinė įtrauktis ir įgalinimas per socialinių paslaugų bei laisvalaikio veiklų prieinamumą, efektyvumą Kuldygoje ir Panevėžyje;

2. Etnokultūrinė aplinka tvariai plėtrai ir bendradarbiavimui tarp sienų skatinti Kuldygoje ir Panevėžyje;

3. Ekoturizmas ir natūralių vandens telkinių išsaugojimas.

2016 m. įgyvendinti Valstybės investicijų programos finansuoti projektai:
1. Rožyno progimnazijos (Rožių g. 20) įvažos kapitalinis remontas.

2. V. Žemkalnio gimnazijos dalies pastato (Smėlynės g. 29) vidaus patalpų atnaujinimas (modernizavimas).

3. Gamtos mokyklos pastato (Smėlynės g. 171) atnaujinimas (modernizavimas). 
Visi trys projektai finansuoti Švietimo ir mokslo ministerijos įgyvendinamos Bendrojo lavinimo švietimo įstaigų modernizavimo programos lėšomis.
4. Lėlių vežimo teatro priekabos-gastrolių vežimo įsigijimas. Lėšas projektui skyrė Kultūros ministerija. 

5. Lopšelio-darželio (Trumpoji g. 1) pastato rekonstravimas, pritaikant Panevėžio greitosios medicinos pagalbos stoties veiklai. Skirtos lėšos nepanaudotos, projektas neįgyvendintas, nes bankrutavo abu darbus turėję vykdyti rangovai (UAB „Šilo statyba“ ir UAB „Melrūnas“).

Toliau dirbama su paramos priemone ELENA, atrinkti investicijų projekto rengėjai, atlikta gatvių šviestuvų inventorizacija.  

2016 m. organizuoti 7 investicijų projektų atrankos grupės posėdžiai, 35 atsiskaitymai už investicijų projektus, 18 – už „Urban“ projektus.

Biudžetas. 2016 m. biudžetas įvykdytas sėkmingai. Planuotos pajamos viršytos beveik 2,8 mln. Eur. Per metus iždas gavo per 75,9 mln. Eur.

2017 m. vasario 22 d. Savivaldybės taryba patvirtino biudžetą – 68 167,5 tūkst. Eur pajamų ir 68 711,8 tūkst. Eur išlaidų. Išlaidos 544,3 tūkst. Eur viršijo pajamas dėl banko paskolų investicijų projektams finansuoti.

Savivaldybės biudžetas tikslintas 5 kartus. Pajamos ir išlaidos padidintos 4895,1 tūkst. Eur. Per metus papildomai gauta 908,1 tūkst. Eur valstybės biudžeto dotacijų, 3987 tūkst. Eur padidintos pajamos iš mokesčių ir kitų pajamų, 181,7 tūkst. Eur – biudžetinių įstaigų pajamos už paslaugas. Patikslinus biudžetą tikėtasi gauti 73 062,6 tūkst. Eur pajamų, faktiškai gauta 75 921,1 tūkst. Eur, arba 2858,5 tūkst. Eur daugiau. Daugiau gauta gyventojų pajamų mokesčio (1873,9 tūkst. Eur), gyventojų pajamų mokesčio išlaidų struktūros skirtumams išlyginti (247,5 tūkst. Eur), žemės mokesčio (35,1 tūkst. Eur), nekilnojamojo turto mokesčio (114,6 tūkst. Eur), biudžetinių įstaigų pajamų (40 tūkst. Eur). Negauta planuotų lėšų iš žemės nuomos ir mokesčio už aplinkos taršą.

Savivaldybės biudžeto išlaidoms finansuoti skirta 73 607 tūkst. Eur, arba 544,3 tūkst. Eur daugiau, nei planuota gauti pajamų. Tai bankų paskolų lėšos Savivaldybės investicijų projektams finansuoti. Daugiausia lėšų panaudota švietimui – 42 290,8 tūkst. Eur (57,6 proc. asignavimų), socialinei apsaugai – 8618,3 tūkst. Eur (11,7 proc.), bendroms valstybės funkcijoms – 8858,3 tūkst. Eur (12,1 proc.).

Savivaldybė 2016 m. laiku įvykdė visus numatytus finansinius įsipareigojimus. Pavyko žymiai sumažinti skolų. Biudžetinių įstaigų mokėtinos sumos (bendra skola) 2016 m. gruodžio 31 d. sudarė 13 148,9 tūkst. Eur. Palyginti su buvusia 2015 m. gruodžio 31 d., skola sumažėjo 5969,3 tūkst. Eur. Atsiskaityta už miesto tvarkymo, statybos darbus, sumažėjo skolos už patalpų šildymą, kompensacijos už lengvatinį keleivių vežimą. Iš mokėtinų sumų 8333,3 tūkst. Eur sudaro paskolos bankams. Savivaldybė pradelstų (ilgesnių kaip 45 dienų) įsiskolinimų 2016 m. gruodžio 31 d. neturėjo.

Strateginio planavimo, investicijų ir biudžeto skyrius parengė konsoliduotus biudžeto vykdymo ir finansinių ataskaitų rinkinius (Savivaldybės taryba juos patvirtino 2016 m. rugsėjo 29 d.). Savivaldybės biudžeto lėšos buvo pervedamos 80 asignavimų valdytojų. 
CENTRALIZUOTAS VIDAUS AUDITAS

2016 m. Centralizuoto vidaus audito skyrius atliko 11 vidaus auditų, patikrino 38 viešuosius juridinius asmenis, atliko 11 poauditinių patikrinimų, nustatė 1 korupcijos pasireiškimo tikimybę, įvertino 7 Savivaldybės administracijos atžvilgiu priimtus nepalankius teismų sprendimus, organizavo 4 Antikorupcijos komisijos posėdžius. Atliekant vidaus auditus pateikta 201 rekomendacija dėl viešųjų juridinių asmenų veiklos gerinimo. 

Visų auditų rezultatai leido plačiau pažvelgti į Savivaldybės administracijos struktūrinių padalinių veiklą, funkcijas, vidaus kontrolės sistemą, audituojamų padalinių vadovų ir specialistų pastangas valdyti procesus bei gerinti savo veiklą. Vidaus auditų metu siekta kvalifikuotai akcentuoti neatitikimus, pateikti esmines rekomendacijas, kaip gerinti struktūrinių padalinių veiklą, teikiamų viešųjų paslaugų kokybę, padėti skyriams efektyviau vykdyti funkcijas.

2016 m. skyrius dalyvavo 3 darbo grupių ir 2 komisijų veikloje.

CIVILINĖ METRIKACIJA

Civilinės metrikacijos skyriuje įregistruota:

998 naujagimiai (iš jų 233 įtraukti į Lietuvos apskaitą gimę užsienio valstybėse: Jungtinėje Karalystėje, Bahreine, Portugalijoje, Suomijoje, Norvegijoje, Airijoje, Rusijoje, Ukrainoje, Islandijoje, Ispanijoje, Kanadoje, Vokietijoje, Latvijoje, Danijoje, Lenkijoje, Belgijoje, Švedijoje, Prancūzijoje, JAV, Baltarusijoje, Estijoje, Gruzijoje, Nyderlanduose);
1587 mirties faktai (iš jų 32 įtraukti į apskaitą Lietuvoje mirus užsienio valstybėse: Jungtinėje Karalystėje, Limoje, JAV, Turkijoje, Belgijoje, Norvegijoje, Latvijoje, Ispanijoje, Čekijoje, Rusijoje, Lenkijoje, Vokietijoje, Airijoje, Estijoje, Italijoje);
588 santuokos (16 – su užsienio valstybių piliečiais. Užsienyje įregistruotos ir į apskaitą Lietuvoje įtrauktos 45 santuokos. Užsienio valstybės, kuriose įregistruotos santuokos: Malta, Egiptas, Rusija, Italija, Škotija, Meksika, Gruzija, Vokietija, Norvegija, Latvija, Seišeliai, Estija, Kipras, Ukraina, Graikija, Švedija, Bahreinas, Japonija, Baltarusija, Šveicarija, Turkija, Jungtinė Karalystė; 125 santuokos sudarytos bažnyčioje);
325 santuokų nutraukimai, iš jų 8 – užsienio valstybėse (Vokietijoje, Rusijoje, Norvegijoje, Ispanijoje, Baltarusijoje, Jungtinėje Karalystėje);
892 civilinės būklės akto įrašo (toliau – CBAĮ) pakeitimo, papildymo, ištaisymo įrašai.

112 CBAĮ ištaisymo bylų;

41 vardo, pavardės pakeitimo byla;

1702 gauti ir užpildyti archyviniai dokumentai. 

189 vaikams buvo pripažinta tėvystė bendru prašymu, 38 – teismo sprendimu, 38 kūdikiai užregistruoti kaip vienišos motinos vaikai. Įregistruota 11 porų dvynukų. 233 vaikai gimė užsienyje. Įvaikintas 1 vaikas. Atkurtas 1 gimimo įrašas, 2 santuokos sudarymo įrašai. Anuliuoti 4 civilinės būklės aktų įrašai.

	Įregistruota
	2012
	2013
	2014
	2015
	2016

	Gimimai
	1040
	958
	1048
	1056
	998

	Mirtys
	1382
	1334
	1299
	1527
	1587

	Santuokų sudarymai
	594
	607
	621
	619
	588

	Santuokų nutraukimai
	398
	334
	311
	336
	325

	CBAĮ pakeitimo, papildymo, ištaisymo įrašai
	1010
	1028
	986
	889
	892

	CBAĮ ištaisymai
	140
	167
	218
	119
	112

	Vardo, pavardės pakeitimai
	35
	36
	25
	33
	37


Išduotų archyvinių dokumentų statistika
	Liudijimai
	2012
	2013 
	2014 
	2015 
	2016 

	Gimimo
	828
	728
	822
	727
	653

	Santuokos
	197
	206
	214
	189
	163

	Mirties
	475
	492
	348
	322
	293

	Ištuokos
	113
	116
	116
	76
	89

	Įvairios pažymos
	423
	466
	545
	553
	504

	Iš viso prašymų
	2051
	2144
	2045
	1867
	1702


Gautų ir išiųstų raštų statistika
	
	Gauta
	Išsiųsta

	2012
	1328
	872

	2013
	1193
	707

	2014
	1355
	844

	2015
	1167
	776

	2016
	962
	680


CIVILINĖ SAUGA 

2015 m. parengtas ir patvirtintas 2015–2017 m. Panevėžio miesto savivaldybės ekstremaliųjų situacijų prevencijos priemonių planas. 2016 m. įgyvendintos visos numatytos 29 priemonės.

Ekstremaliųjų situacijų likvidavimo darbus koordinuoja Ekstremaliųjų situacijų komisija (toliau – ESK). 2016 m. vyko 3 ESK posėdžiai.

Gruodžio 28 d. vyko savivaldybės lygio stalo pratybos „Civilinės saugos sistemos subjektų reagavimas, padarinių likvidavimas ir gyventojų bei darbuotojų apsaugos organizavimas išsiliejus pavojingai cheminei medžiagai Panevėžio socialinių paslaugų centro patalpose“. Dalyvavo ESK ir Ekstremaliųjų situacijų operacijų centro nariai, Socialinių paslaugų centro, Panevėžio autobusų parko, Panevėžio palaikomojo gydymo ir slaugos ligoninės, Panevėžio kūno kultūros ir sporto centro, Nacionalinio visuomenės sveikatos centro prie Sveikatos apsaugos ministerijos Panevėžio departamento, Panevėžio miesto greitosios medicinos pagalbos stoties atstovai. Pratybų vertintojas Panevėžio rajono savivaldybės administracijos civilinės saugos vyr. specialistas Aivaras Valantiejus jų organizavimą ir vedimą įvertino gerai.

2016 m. Panevėžyje buvo 6 ekstremaliojo įvykio kriterijus atitinkantys įvykiai:

1. vasario 2 d. paskelbta gripo epidemija;

2. balandžio 12 d. Pelėdų g. 14 rastas sprogmuo. Įvestas planas „Skydas“. Atvykę išminuotojai „RG42“ granatą padarė nekenksmingą;

3. gegužės 16 d. kilo pavojus kultūros vertybei. Ant Kristaus Karaliaus katedros pastato (Katedros a. 1) stogo užvirto medis. Atvykus Panevėžio apskrities priešgaisrinei gelbėjimo valdybai, medis grandininiu pjūklu supjaustytas ir nukeltas ant žemės;

4. birželio 22 d. Žiedo g. gale aptiktas „A-75“ artilerijos sviedinys. Įvestas planas „Skydas“. Atvykę J. Vitkaus inžinerijos bataliono išminuotojai sprogmenį padarė nekenksmingą;

5. rugsėjo 14 d. Danutės g. 19 rastas sprogmuo. Įvestas planas „Skydas“. J. Vitkaus inžinerijos bataliono išminuotojai sprogmenį padarė nekenksmingą;

6. gruodžio 14 d. gautas pranešimas iš Panevėžio apskrities vyriausiojo policijos komisariato budėtojo, kad neprisistatęs asmuo informavo apie Savitiškio g. 19 daugiabutyje galimai padėtą sprogmenį. Įvestas planas „Skydas“. Policijos pareigūnai iš pastato evakavo apie 40 gyventojų. Savivaldybės administracijos civilinės saugos specialistai aktyvavo 2 kolektyvinės apsaugos statinius (A. Lipniūno progimnaziją ir M. Rimkevičaitės paslaugų ir verslo mokyklos skyrių) laikinam gyventojų apgyvendinimui. Patikrinę daugiabučio patalpas Lietuvos policijos antiteroristinių operacijų rinktinės „Aras“ pareigūnai nustatė, kad sprogmens nėra ir gyventojai gali grįžti į savo butus.

Miesto gyventojams perspėti sumontuota 19 centralizuoto valdymo elektros sirenų. Ryšių ir perspėjimo sistemos organizavimas – viena sudėtingiausių civilinės saugos veiklos sričių. Perspėjimo sistemą prižiūri UAB „SONNENBURG LT“ teisės aktų nustatyta tvarka ir grafiku.

2016 m. Savivaldybė prisijungė prie gyventojų perspėjimo ir informavimo sistemos. Jos paskirtis – ekstremaliųjų situacijų ar jų grėsmės atveju teikti gyventojams, esantiems miesto ar net Lietuvos teritorijoje, perspėjimo ir informavimo paslaugas mobiliaisiais telefonais. Ši paslauga gyventojams yra nemokama, tereikia mobiliojo telefono aparate suaktyvinti pranešimų priėmimų funkciją. Daugiau informacijos – www.panevezys.lt ir http://gpis.vpgt.lt.

Panevėžio mieste šiuo metu parinkti 79 kolektyvinės apsaugos statiniai (slėptuvės ar kiti tam pritaikyti). Vadovaujantis naujausiais teisės aktais, pagal kuriuos daugumą pastatų rūsių galima naudoti kaip kolektyvinės apsaugos priemones, esant būtinybei mieste trumpalaikė apsauga čia būtų suteikta beveik visiems gyventojams.

2016 m. patikrinta 22 įstaigų, organizacijų ir ūkio subjektų civilinės saugos būklė. Rezultatai: 18 įvertinta gerai, 3 – patenkinamai, 1 – blogai. Įvertintiems blogai arba patenkinamai duotas terminas įvykdyti civilinės saugos reikalavimus, pateiktos rekomendacijos. 

Miesto gyventojų švietimas vykdomas vadovaujantis Savivaldybės administracijos direktoriaus kovo 25 d. patvirtintu planu, žiniasklaidos priemonėmis, skaitant paskaitas švietimo ir kitose įstaigose, ūkio subjektuose. Paskaitose dalyvavo apie 1900 žmonių. 

Šiuo metu Panevėžyje yra vienas pavojingas objektas – UAB „Kvistija“, turinti naftos produktų terminalus. Du objektai yra valstybinės reikšmės (VĮ „Panevėžio regiono keliai“ ir UAB „Aukštaitijos vandenys“).

Savivaldybė atlieka mobilizacijos administravimo funkciją, 2016 m. su Mobilizacijos ir pilietinio pasipriešinimo departamentu prie Krašto apsaugos ministerijos suderintas ir patvirtintas Panevėžio miesto savivaldybės civilinio mobilizacinio personalo rezervo sąrašas.

E. PLĖTRA 

2016 m. daug dėmesio buvo skiriama viešajam administravimui modernizuoti ir el. paslaugoms plėsti. Buvo diegiamos priemonės administracinei naštai mažinti, taikant informacines sistemas ir valstybės registrų duomenis.

Įdiegta prašymų į ikimokyklinio ugdymo mokyklas pateikimo ir eilių sudarymo informacinė sistema darzeliai.panevezys.lt. Tėvai internetu gali pateikti elektroninius prašymus į ikimokyklinę įstaigą, sužinoti vaiko vietą eilėje.

Tęsti informacinių sistemų, atskirų modulių integravimo darbai, įdiegti nauji informacinių sistemų ir duomenų bazių funkcionalumo, duomenų patikimumo ir saugumo užtikrinimo technologiniai, programiniai sprendimai.

Įdiegtos naujos funkcijos dokumentų valdymo sistemoje „Avilys“: darbuotojų prašymų, vidinio susirašinėjimo dokumentų rengimas ir pasirašymas, teisės aktų (įsakymų finansų klausimais) rengimas ir vizavimas, elektroninio parašo infrastruktūra ir integracinė sąsaja su informacine sistema E. pristatymas leido sumažinti popierinių dokumentų skaičių, darbo laiko sąnaudas.

Diegiamos naujos informacinių sistemų „Parama“ ir SPIS versijos, atnaujintos ir išplėtotos kitos informacinės sistemos: finansų apskaitos valdymo pagal VSAFAS, šeimos sudėties pažymų išdavimo, žemės nuomos mokesčio administravimo MASIS, alkoholio, tabako gaminių ir nefasuotų naftos produktų didmeninės ir mažmeninės prekybos licencijavimo kompiuterinė programa.

Atnaujinti 97 elektroninių paslaugų aprašymai. Įgyvendinant Vidaus reikalų ministerijos projektą „Centralizuotas savivaldybių paslaugų perkėlimas į elektroninę erdvę“ įdiegta el. paslaugų teikimo sistema, integruota su Savivaldybės dokumentų valdymu. Gyventojai turi galimybę rinktis jiems patogesnį Savivaldybės teikiamų paslaugų gavimo būdą, t. y. elektroninėmis priemonėmis. 2016 m. tuo pasinaudojo 63 žmonės.

Plėtotos el. demokratijos paslaugos. Tobulinta Savivaldybės tarybos posėdžių transliacijos informacinė sistema, įdiegtos naujos vaizdo peržiūros priemonės.

Organizuota Savivaldybės el. informacijos sauga, priežiūra užtikrinant informacijos konfidencialumą, vientisumą ir prieinamumą. Atnaujinta kompiuterių techninė ir sisteminė programinė įranga.

KOMUNIKACIJA, RINKODARA

Savivaldybės veiklos viešinimas. Vykdydamas viešųjų ryšių strategiją, Komunikacijos skyrius nuolat informavo miesto ir šalies visuomenę apie Savivaldybės veiklą, miesto įvykius ir renginius. Per metus parengta apie 800 pranešimų apie Savivaldybės darbą, dar 350 – apie miesto renginius. Aktualiais klausimais rengti pristatymai. Kasdien buvo atliekama miesto, respublikinės, interneto žiniasklaidos informacijos analizė, teikiami siūlymai Savivaldybės vadovams. 

Oficialiai informacijai skelbti Savivaldybė viešųjų pirkimų būdu įsigijo plotą spaudoje, radijo ir TV eterį, informacijos sklaidą interneto svetainėje www.jp.lt.

Kas savaitę buvo rengiamas Savivaldybės informacinis puslapis „Savivaldybės žinios“, leidžiamas kiekvieną antradienį miesto dienraštyje „Sekundė“. Per metus parengti 52 puslapiai, juose miesto gyventojai buvo supažindinami su svarbiausiais Savivaldybės vadovų, Savivaldybės tarybos ir administracijos sprendimais, iniciatyvomis, investicijų, miesto plėtros ir kitais projektais, laimėjimais, renginiais. Dienraštyje taip pat buvo spausdinami mero sveikinimai, įvairūs skelbimai ir pan.

Savivaldybės vadovai, atstovai radijo stoties „Pulsas“ laidoje „Valanda su valdžia“ pristatė naujausius sprendimus, veiklą, renginius.

Savivaldybės naujienos transliuotos Gerų naujienų televizijoje. Savivaldybės sprendimams parodyti nupirkti 2 reportažai per mėnesį.

Savivaldybės mero tribūna (pasisakymai, komentarai aktualiomis temomis), sveikinimai skelbti laikraštyje „Panevėžio kraštas“.

Komunikacijos skyriaus parengti pranešimai spaudai, aktualijos skelbiami interneto svetainėje www.jp.lt. Be to, pagal sutartį portalo žurnalistai kas mėnesį parengia po du Savivaldybės inicijuotus reportažus. 2016 m. www.jp.lt savo iniciatyva pradėjo ir tiesiogines Savivaldybės tarybos posėdžių transliacijas.

Aktualiausios Savivaldybės naujienos kasdien rodytos lauko vaizdo ekrane ACM.

Siekiant gerinti miesto įvaizdį nuolat platinti pranešimai spaudai ne tik miesto, bet ir respublikinėms žiniasklaidos priemonėms, naujienų agentūroms, interneto portalams. Mero veiklai viešinti taip pat skirtas ypatingas dėmesys – kartu dalyvauta pasitarimuose, posėdžiuose, susitikimuose, pristatymuose, įvairiuose renginiuose, apie tai rengti pranešimai spaudai. Vesti Savivaldybės renginiai: Lietuvos mokslų akademijos diena, jaunojo mero rinkimai, bendradarbiavimo sutarties dėl regioninio STEAM centro steigimo pasirašymo ceremonija ir kt.

2016-ieji buvo pasirengimo naujajam ES investicijų laikotarpiui, kai Panevėžį pasieks didiesiems miestams skirtos URBAN lėšos, metai. Kadangi Savivaldybė rengiasi įgyvendinti nemažai miesto veidą gražinsiančių projektų ir pradėjo kai kuriuos infrastruktūros atnaujinimo darbus, buvo įvestas ženklas „Panevėžys atsinaujina!“. Juo siekiama atkreipti bendruomenės dėmesį į teigiamus pokyčius. Naujasis šūkis papuošė Savivaldybės stendą parodoje „EXPO Aukštaitija“, lankytojams dalytus magnetukus, atsispindi atitinkamuose pranešimuose, Savivaldybės dovanotuose 2017 m. sieniniuose kalendoriuose, sukurta grotažymė „Facebook“ paskyroje, ženklu pažymėta J. Tilvyčio gatvės rekonstrukcija, kiti didieji gatvių infrastruktūros atnaujinimo darbai. Be to, pagaminti socialiniai reklaminiai stendai, suprojektuotos ir 2017 m. bus pagamintos atitinkamos įvažiavimų į miestą detalės.

Siekiant geriau pasirengti informacijos apie būsimus investicijų projektus, atliekamus darbus, miesto pokyčius sklaidai, viešųjų pirkimų būdu įsigytos ryšių su visuomene agentūros paslaugos. Jie sukūrė reprezentacines miesto skaidres, teikė strateginės, krizių komunikacijos paslaugas, parengė 2017 m. I pusmečio komunikacijos priemonių planą apie Savivaldybės rengiamus ES projektus, atliekamus miesto infrastruktūros gerinimo darbus, Savivaldybės paramą ir bendradarbiavimą su verslu. 2017 m. I pusmetį numatyta Panevėžį pristatyti kaip verslo galimybių miestą. Bus vykdoma informacinė kampanija „Verslus Panevėžys“, organizuojamos verslo konferencijos, pristatoma miesto plėtra ir URBAN projektai, vykdoma tiesioginė komunikacija su miesto bendruomene.

Savivaldybės interneto svetainė, socialinė paskyra „Facebook“. Komunikacijos skyriaus koordinuojama ir nuolat pildoma Savivaldybės interneto svetainė www.panevezys.lt kasmet sulaukia vis daugiau lankytojų. Savivaldybės administracijos skyriai atnaujina savo sričių duomenis, skelbiamos Savivaldybės vadovų darbotvarkės, Savivaldybės tarybos sprendimų projektai, posėdžių tiesioginės transliacijos, taip pat naujienos, priėmimo į darbą, konkursų skelbimai, informacija, kur praleisti laisvalaikį, aktualijos. Buvo atnaujinama fotografijų ir vaizdo įrašų galerija, kur publikuojamos nuotraukos iš miesto renginių, švenčių, viešųjų erdvių ir pan.

Interneto svetainėje www.panevezys.lt kasdien apsilanko apie 2000 unikalių lankytojų, dar 555 užsisako el. paštu siunčiamas naujienas, 436 – aktualijas, 446 – kur praleisti laisvalaikį, 681 – priėmimo į darbą, 474 – konkursų skelbimus. 2016 m. gyventojai aktyviai naudojosi el. demokratijos priemonėmis: registruota ir atsakyta gyventojams dėl 64 el. problemų, 1 el. skundo, 23 el. paklausimų, 5 el. iniciatyvų. Dar 33 problemas ar klausimus žmonės pateikė el. paštu.

Vis dėlto labiausiai didėjo Savivaldybės paskyros socialiniame tinkle „Facebook“ vartotojų auditorija. 2016 m. ji išaugo iki 8898 mėgėjo (2015 m. buvo 5624). Pagal šį rodiklį Panevėžys yra trečias tarp didžiųjų miestų (po Kauno ir Vilniaus).  

„Facebook“ paskyroje skelbtos naujienos, informacija apie renginius, darbo skelbimai, konkursai, akcijos, publikuotos nuotraukos ir jų albumai (ypač po didžiųjų renginių), vaizdo reportažai (pastarieji – ir Savivaldybės paskyroje „Youtube“). 

Gerinant miesto įvaizdį tiek interneto svetainėje www.panevezys.lt, tiek „Facebook“ paskyroje dalijamasi ir geriausiomis kitų įstaigų, organizacijų naujienomis.

Miesto rinkodara. Biudžetinei rinkodaros, turizmo ir viešųjų ryšių programai 2016 m. buvo skirta 707,9 tūkst. Eur. Iš jų per 6,02 mln. Eur – „Cido“ arenos koncesijos mokestis, 25,9 tūkst. Eur – pagal sudarytą 3 metų (iki 2018 m.) sutartį su Panevėžio turizmo informacijos centru (toliau – TIC) už jo teikiamas paslaugas.  

Mero vadovaujama ir Komunikacijos skyriaus koordinuojama Miesto rinkodaros darbo grupė disponavo 79 tūkst. Eur.  

Įgyvendintos visos suplanuotos priemonės: vykdyta informacijos sklaida vietos, respublikinėje spaudoje, radijuje, televizijoje, interneto, socialinėje žiniasklaidoje, įsigyta daugiau nei 2500 miesto, renginių fotonuotraukų, reprezentacinių suvenyrų. Sukurtas ir platintas reprezentacinis miesto vaizdo klipas. Vien Savivaldybės „Facebook“ paskyroje jis peržiūrėtas daugiau kaip 47,2 tūkst. kartų, juo pasidalijo 811 lankytojų.  

Vykdyti bendruomeniškumą skatinantys ir miesto įvaizdį gerinantys konkursai, projektai, akcijos: Metų panevėžiečių apdovanojimai (2016-ųjų Metų panevėžiečiais tapo agentūros „SOS vaikai“ Panevėžio skyriaus Šeimos namų vadovė Irma Zabulionytė, Panevėžio ligoninės gydytoja ginekologė onkologė Stasė Melaikienė, poetė Elvyra Pažemeckaitė, dailinininkas Ramūnas Grikevičius ir „Kalnapilio-Tauro grupės“ gamybos vadovas Antanas Laučys), moksleivių fotografijų konkursas „Panevėžys – mano miestas“. Dalyvauta rengiant ir viešinant miesto tvarkymo akciją „Darom“, vasaros projektą „Susitikime penktadienį“, Konstitucijos egzaminą, akcijas „Apsaugok mane“, „Maisto bankas“, J. Miltinio dramos teatro inicijuotą projektą „Panevėžys vienija, ir taškas!“, pasaulio ultratriatlono čempionatą, gražiausiai tvarkomos aplinkos konkursą, Nacionalinį diktantą, 513-ąjį miesto gimtadienį, festivalį „Laisvės pavasaris“, „GlassJazz“, Vasarvidžio šventę, Mindaugo karūnavimo dieną, Kalėdinės eglės įžiebimo ceremoniją, „Dovana miestui“ ir kt. 

TV3 organizuojamam ir Prezidentės D. Grybauskaitės globojamam „Lietuvos garbės“ projektui pateikta Panevėžio ligoninės Kardiologijos skyriaus slaugytojos Vilijos Kūnaitienės, išgelbėjusios paauglio gyvybę, kandidatūra. V. Kūnaitienės nuopelnus pripažino ir projekto rengėjai – jai įteikta „Lietuvos garbės“ nominacija.  

Komunikacijos skyrius parengė Savivaldybės stendą „EXPO Aukštaitija“ parodai. Čia su Investicijų skyriaus specialistais pristatė 2014–2020 m. ES investicijų laikotarpio miesto planus, svarbiausius projektus ir atsinaujinančio miesto viziją. Stende su gyventojais bendravo miesto vadovai. Plėtoti tarptautiniai ryšiai. 

Susitikimai su visuomene. Visus metus moksleiviams Savivaldybėje rengtos ekskursijos, supažindinančios su Savivaldybės veikla, suteikiančios galimybę tiesiogiai pabendrauti su miesto vadovais. Minint Savivaldos savaitę organizuoti Jaunojo mero rinkimai.

Tarptautinis bendradarbiavimas. Panevėžio tarptautiniai kontaktai neabejotinai prisidėjo prie miesto įvairiapusės plėtros, sudarė sąlygas susipažinti su kitokia patirtimi, kitomis kultūromis, keistis informacija, kartu ieškoti sprendimų. Panevėžio pristatymas tarptautiniu mastu, dalyvavimas tarptautinių tinklų veikloje, konkretūs ryšiai su užsienio miestais buvo svarbūs tarptautinės mūsų miesto veiklos bruožai.

2016 m. Panevėžys dar kartą įrodė, kad yra atsakingas ir patikimas partneris. Plėtotas dialogas su transformaciją patiriančiais regionais – pasirašyta draugystės ir bendradarbiavimo sutartis su Gruzijos Rustavio miestu, vystomi ryšiai su Ukrainos Vinycios miestu.

Bendradarbiauta su miestais partneriais Gusu (Olandija), Kalmaru (Švedija), Liunenu (Vokietija), Liublinu (Lenkija), Daugpiliu (Latvija), Gabrovu (Bulgarija), Maramurešo apskritimi (Rumunija) verslo, kultūros, sporto, socialinės rūpybos, švietimo, aplinkosaugos, tvarios plėtros srityse.

Panevėžys tapo Šv. Jokūbo kelio asociacijos nariu.

Parengti 48 diplomatinio korpuso atstovų, užsienio miestų delegacijų vizitai Panevėžyje, 14 miesto atstovų vizitų užsienyje. Savivaldybėje apsilankiusiems svečiams iš Švedijos, Norvegijos, Izraelio, Japonijos, Kinijos, Austrijos, Ispanijos, Italijos, Lenkijos, Čekijos, Vokietijos, Prancūzijos, Ukrainos, Latvijos, Gruzijos buvo teikiama informacija apie galimybes investuoti mūsų mieste, pristatoma jo ekonomika ir kultūra. Vyko susitikimai su užsienio investuotojais.

Buvo atnaujinama Savivaldybės interneto svetainė www.panevezys.lt anglų k., informacija apie kultūros renginius Baltijos miestų sąjungos interneto svetainėje www.ubc.net, dirbama kuriant interneto svetainę anglų k. užsienio investuotojams.

Turizmas. Per metus TIC aplankė 11 000 turistų, tarp jų 2500 iš 27 užsienio šalių. Daugiausia (60 proc.) – iš kaimyninės Latvijos ir jos sostinės Rygos, 7 proc. – estų, 7 proc. – lenkų.

TIC paskyrą socialiniame tinkle „Facebook“ kas mėnesį aplanko 15 000 lankytojų. Juos labiausiai domina nemokami kultūriniai renginiai, kelionės siauruku, ekskursijos po Lietuvą.

Dalyvauta dviejose tarptautinio turizmo parodose Vilniuje ir Rygoje, turizmo verslo misijoje Lietuvos ambasadoje Rygoje, kūrybinių dirbtuvių tarptautiniame „Migruojančių paukščių“ projekte. Organizuotas nemokamas pažintinis turas 25 Lietuvos žurnalistams ir kelionių organizatoriams „Panevėžio miesto raktai. Profesionalus menas“.

Lietuvių ir anglų kalbomis išleistas miesto žemėlapis su turizmo paslaugų ir išteklių duomenų baze (10 000 vnt. tiražas).

TIC vedė 24 nemokamas ekskursijas po Panevėžio miestą: „Teatro ženklai Panevėžio mieste“ („Susitikime penktadienį“ renginių metu), „Kultūros paveldas ir bendruomenės“ ir Pasaulinės turizmo dienos metu. TIC patalpose organizuota 10 Kraštotyros muziejaus, Dailės mokyklos, V. Mikalausko menų gimnazijos auklėtinių parodų.

Nevyriausybinės organizacijos (toliau – NVO). Skatinant miesto NVO veiklą, bendruomeniškumą, savišvietą 2016 m. NVO projektams paskirstyta 7000 Eur. Finansuota 10 projektų.

Organizuota akcija „Geri darbai šildo“, kurioje susivienijusios įvairios NVO ir Savivaldybė prisidėjo prie šventinės nuotaikos kūrimo gerais darbais.

KULTŪRA IR MENAS 

Kultūros finansavimas 

	Kultūros programai skiriamų lėšų 2012–2016 metų pokyčio analizė (eurais)

	Metai
	Biudžetinėms kultūros įstaigoms išlaikyti
	Projektinės lėšos
	Kultūros programos lėšos 
	Proc. kultūrai nuo bendro biudžeto
	Projektinių lėšų proc. nuo kultūros programos

	
	
	Meno stipendijoms
	Kultūros ir meno projektams
	Mėgėjų menui skatinti
	Valstybinėms ir miesto šventėms
	Projektinės lėšos iš viso
	
	
	

	2012
	1 912 811
	0
	20 869
	0
	28 985
	49 854
	1 962 665
	3,19
	3

	2013
	2 295 942
	5797
	28 985
	5 797
	53 623
	94 202
	2 390 144
	3,87
	4

	2014
	2 438 948
	5792
	171 137
	5 792
	187 095
	369 816
	2 808 764
	4,04
	13

	2015
	2 815 700
	3470
	28 196
	6 000
	85 420
	123 086
	2 938 786
	4,32
	4

	2016
	3 343 600
	9900
	40 000
	6 000
	100 000
	155 900
	3 399 500
	4,95
	5


Pastaba. Neįtrauktos lėšos kapitalo investicijoms. 

Palyginti su praėjusiais metais, 2016 m. miesto biudžete kultūros programai skirtų lėšų procentas išaugo. Daugiau lėšų projektams, kultūros ir meno stipendijoms skyrė Savivaldybė, atsirado Kultūros ir meno premijos. Įtakos turėjo ir Vyriausybės kultūros darbuotojų atlyginimų kėlimo programa. 
2016 m. kultūros programai skiriamų lėšų pasiskirstymas 

Kaip matyti, įstaigoms išlaikyti ir projektams skirtų lėšų santykis buvo 95:5 (2015 m. – 96:4). Miesto kultūrinio gyvenimo įvairovei užtikrinti šie skaičiai turėtų būti 85:15.

Kultūros ir meno skyrius:
Koordinavo 9 pavaldžių įstaigų kultūrinę veiklą (Savivaldybės viešosios bibliotekos, Kraštotyros muziejaus, Dailės galerijos, teatro „Menas“, Lėlių vežimo, Muzikinio teatrų, koncertinės įstaigos „Panevėžio garsas“, Bendruomenių rūmų, kino centro „Garsas“). Analizavo ir derino įstaigų kūrybinius ir sezoninius planus, veiklos ataskaitas, rengė ataskaitas Lietuvos Respublikos kultūros ministerijai ir Liaudies kultūros centrui, teikė kitus duomenis, vienijo įstaigas bendriems projektams.

Parengė 16 Savivaldybės tarybos sprendimų, 9 Savivaldybės administracijos direktoriaus įsakymų projektus, suorganizavo 40 Renginių organizavimo komisijos posėdžių. Išduoti 145 leidimai organizuoti renginius lauke.

Kultūros ir meno projektams iš dalies finansuoti 2016 m. iš Savivaldybės biudžeto skirta 33 000 Eur. Iš dalies finansuoti 33 projektai, iš jų 1 dėl finansavimo stokos neįgyvendintas. Šiems 32 projektams iš kitų šaltinių pritraukta 117 024,93 Eur. Iš jų 71 476 Eur – Lietuvos kultūros tarybos lėšos, 45 549 Eur – kitų rėmėjų lėšos. Taigi Savivaldybės lėšos vienam projektui įgyvendinti sudaro vidutiniškai 21 proc. 

Daugiausia lėšų iš kitų finansavimo šaltinių pritraukusių projektų dešimtukas

	Eil. Nr.
	Įstaigos, organizacijos pavadinimas
	Projekto pavadinimas
	Faktinės projekto lėšos (Eur)
	Savivaldybės biudžeto lėšos (Eur)
	Savivaldybės finansavimo proc.

	1.
	Lietuvos dailininkų sąjungos Panevėžio skyrius
	II tarptautinis meninio stiklo simpoziumas „Glassjazz“
	19467,91
	5000
	25,7

	2.
	Panevėžio miesto dailės galerija
	„XXI Panevėžio tarptautinis keramikos simpoziumas „Lauko skulptūrinė keramika“
	18000
	5000
	27,8

	3.
	Lietuvos varinių pučiamųjų instrumentų orkestrų asociacija
	„Dūdų vasara-13“
	16800
	800
	4,76

	4.
	VšĮ „Panevėžio pynimėlis“
	Tarptautinis VII vaikų ir jaunimo tautinių šokių festivalis „Mes nupinsim šokių pynę 2016“
	13600
	1000
	7,35

	5.
	Panevėžio apskrities G. Petkevičaitės-Bitės viešoji biblioteka
	XIII tarptautinis literatūros festivalis „Panevėžio literatūrinė žiema 2016“
	13520
	1000
	7,39

	6.
	Panevėžio lėlių vežimo teatras
	Tarptautinis meno festivalis „Lėlės lagamine 2016“
	9681,35
	4000
	41,3

	7.
	Kino centras „Garsas“
	„Europos kinas ir dieną, ir naktį“
	7823
	1000
	12,8

	8.
	Panevėžio teatras „Menas“
	XII kamerinių spektaklių festivalis
	6240
	1000
	16

	9.
	Kino centras „Garsas“
	„Nacionalinis kinas“
	5352
	300
	5,6

	10.
	Panevėžio miesto dailės galerija
	„Aukštaitijos fotografija 2016. Laiko ženklai“
	5046,06
	500
	9,9


Kultūros ir meno skyrius kuravo atmintinų datų, kalendorinių, valstybinių ir miesto švenčių organizavimą: Laisvės gynėjų dienos, Lietuvos valstybės ir Nepriklausomybės atkūrimo dienų, Užgavėnių ir Joninių, „Susitikime penktadienį“, Gedulo ir vilties, Juodojo kaspino dienų, Valstybės dienos, miesto gimtadienio, kalėdinių renginių. Tam iš miesto biudžeto skirta 100 000 Eur. Iš kitų šaltinių pritraukta 56 803,78 Eur. 

2016 m. buvo numatyta 9900 Eur meno stipendijoms – 3 kartus daugiau nei 2015 m. Stipendijos skirtos 7 menininkų projektams.  

Meno mėgėjų kolektyvams pasirengti dalyvauti Dainų šventėje 2016 m. skirta 6000 Eur. Jie paskirstyti 12 kolektyvų.

Organizuoti sukakčių ir minėjimų renginiai. Su koncertine įstaiga „Panevėžio garsas“ – Kultūros diena; Maldos pusryčiai; Kultūros ir meno premijų įteikimas; Metų panevėžiečio apdovanojimo ceremonija. 

Skyrius vykdė skėtinę miesto kultūros renginių rinkodarą:

· administravo Laisvės a. reklamos stulpus, rinko ir rengė spaudai reklaminę medžiagą. Reklama buvo keičiama kiekvieną mėnesį; 

· kiekvieną savaitę siuntė prenumeratoriams savaitės kultūrinių renginių naujienlaiškius (šiuo metu yra daugiau kaip 2100 gavėjų). Per metus parengti 53 naujienlaiškiai; 

· administravo svetainę www.kulturapanevezys.lt;
· administravo Kultūros ir meno tarybos darbą. Vyko 8 posėdžiai.

Skyrius aktyviai dalyvavo įvairių darbo grupių, vertinimo ir atrankos komisijų darbe: renginių organizavimo, kultūros ir meno projektų vertinimo, rinkodaros, biudžetinių įstaigų suteikiamų patalpų panaudos būdu ir kt.

MIESTO INFRASTRUKTŪRA

Turto valdymas. 2016 m. sausio 1 d. viešajame aukcione parduodamo Savivaldybės nekilnojamojo turto ir kitų nekilnojamųjų daiktų sąraše buvo 11 objektų. Pernai jis papildytas 10 objektų. Organizuoti 38 aukcionai, parduoti 6 objektai, už juos gauta 41,9 tūkst. Eur.

Savivaldybė nuomoja 7 negyvenamąsias patalpas, pagal panaudos sutartis asociacijų, partijų, viešųjų, biudžetinių įstaigų veiklai perduotos 52 negyvenamosios patalpos. 

2016 m. už negyvenamųjų patalpų (ir miesto poliklinikos) nuomą gauta 82,8 tūkst. Eur, gyvenamųjų patalpų – 120,1 tūkst. Eur. Dalis pajamų panaudota patalpų, inžinerinių tinklų ir įrenginių priežiūrai ir remontui, renovuojamų namų (pastatų) Savivaldybės daliai apmokėti.

Savivaldybės nuosavybėn iš valstybės perimta kilnojamojo turto už 183,8 tūkst. Eur. Jis paskirtas biudžetinių įstaigų veiklai gerinti.

Savivaldybė įsisavino valstybės biudžeto lėšas grįžtantiems į Lietuvą politiniams kaliniams, tremtiniams būstu aprūpinti ir nuosavybėn įsigijo 3 kambarių butą.

Daugiabučių namų administravimas, bendrojo naudojimo objektų valdytojų veiklos priežiūra ir kontrolė. Daugiabučių namų bendrojo naudojimo objektams valdyti įkurtos 668 bendrijos, sudarytos 109 jungtinės veiklos sutartys, 8 daugiabučiams Savivaldybė skyrė administratorių. 

Kontroliuojama ir prižiūrima daugiabučių namų valdytojų veikla. 2016 m. atlikti 75 patikrinimai. Teiktos konsultacijos daugiabučių namų klausimais.

Skatintas daugiabučių modernizavimas pasinaudojant valstybės parama. Dalyvavusiems Panevėžio miesto daugiabučių namų modernizavimo programoje namams išmokėta 50 072 Eur negrąžinama Savivaldybės parama.
Keleivinis transportas

2016 m. išduotos 2 kelių transporto veiklos licencijos ir 64 licencijų kopijos autobusams. Taksi paslaugas teikiančioms įmonėms išduota 13 pažymų apie ketinimą išduoti leidimus vežti keleivius lengvaisiais automobiliais taksi, 49 leidimai. Vežėjų prašymu panaikinti 32 leidimai, pakeisti 4 leidimų vežėjo duomenys. 

Atlikti du taksi įmonių ir vienas UAB „Panevėžio autobusų parko“ eismo tvarkaraščių laikymosi patikrinimai. 

Organizuota 12 keleivinio transporto organizavimo komisijos posėdžių.

Siekiant pagerinti Pilėnų kvartalo gyventojų susisiekimą su miesto centru, pakeista 5-ojo autobusų maršruto trasa. Pilėnų g. įrengta autobusų stotelė su įvaža, pakeista 9-ojo autobusų maršruto trasa. Keleiviams vežti į kapines Visų Šventųjų ir Vėlinių dienomis UAB „Panevėžio autobusų parkui“ išduoti 24 papildomi leidimai. 

2016 m. UAB „Panevėžio būstas“ surinko 207,6 tūkst. Eur vietinės rinkliavos už naudojimąsi mokamomis automobilių stovėjimo vietomis. Iš jų 52,7 tūkst. Eur teko Savivaldybės biudžetui. Organizuoti 5 Vietinės rinkliavos transporto priemonių valdytojams (vairuotojams) už naudojimąsi mokamomis automobilių stovėjimo vietomis Panevėžio mieste komisijos posėdžiai.
Miesto želdiniai

UAB „Žalias fonas“ teikė gėlynų priežiūros paslaugas už 31 tūkst. Eur. Vienmečių gėlių daigais buvo apsodinta 1326 m2 gėlynų.

UAB „Irgita“ prižiūrėjo vejas ir žolynus (želdinius) už 150 tūkst. Eur. Nušienauta 958 ha viešųjų teritorijų, skverų, parkų, gatvių žaliųjų juostų, kapinių prieigų, paplūdimių. 

UAB „Panevėžio gatvės“ prižiūrėjo želdinius už 84,77 tūkst. Eur. Nupjauti 345, nugenėti 1052 medžiai, iškirsta 1443 m2 krūmų ir nugenėta gyvatvorių, išrauti ir išfrezuoti 479 kelmai. Pavojų keliantiems medžiams šalinti ir želdiniams prižiūrėti panaudota 29,67 tūkst. Eur iš Specialiosios aplinkosaugos programos. Nugenėti 237, nupjauta 118 pavojingų medžių, nugenėta 52,98 m2 krūmų ir gyvatvorių.

2016 m. išduoti 266 leidimai vykdyti žemės kasinėjimo darbus. Gauti 97 pranešimai apie žemės darbus likviduojant požeminių tinklų avarijas. Už žemės kasinėjimą į miesto biudžetą pervesta 10,98 tūkst. Eur.
Statyba ir statinių priežiūra

Naudojant įvairių finansavimo šaltinių lėšas, organizuoti projektavimo, rekonstravimo, remonto darbai, vykdytos užsakovo funkcijos, statybos techninė priežiūra objektuose, kur atlikta darbų ir paslaugų už 2 842 762 Eur.             

Savivaldybės lėšomis (240 672 Eur) parengtas Pilėnų g. 43 pastato dalies remonto projektas ir atliktas remontas, parengtas „Vilties“ progimnazijos pastato (Ramygalos g. 16) dalies tualetų patalpų remonto projektas ir atlikta dalis remonto, pakeistas J. Balčikonio (Respublikos g. 47) gimnazijos sporto salės apšvietimas ir instaliacija, Vaikų literatūros skyriaus „Žalioji pelėda“ veiklai pritaikytos Kniaudiškių g. 38-1 gyvenamosios patalpos, pašalintos visuomeninio transporto stotelės-pavėsinės Ramygalos ir Pramonės g., likviduota 50 gedimų Savivaldybei priklausančiuose statiniuose.

Iš Kelių priežiūros ir plėtros programos (1 613 127 Eur) ir Savivaldybės biudžeto lėšų (150 018 Eur) asfaltuoti Aguonų g. I ir II skersgatviai, atliktas kapitalinis J. Tilvyčio g. dalies (nuo Klaipėdos g. iki V. Alanto ir J. Tilvyčio g. žiedinės sankryžos) kapitalinis remontas, patikslintas Kultūros ir poilsio parko pėsčiųjų ir dviračių takų rekonstravimo techninis projektas. 

Iš valstybės biudžeto (92 968 Eur) ir Savivaldybės lėšų (1179 Eur) parengti Rožyno progimnazijos (Rožių g. 20) įvažos, V. Žemkalnio gimnazijos (Smėlynės g. 29) dalies vidaus patalpų kapitalinio remonto techniniai darbo projektai, atlikti darbai.

Vykdyta statybos techninė priežiūra: Kultūros ir poilsio parko pėsčiųjų ir dviračių takų rekonstrukcijos (II etapo), Vakarinės g. vakarinės eismo juostos dalies (nuo Savitiškio g. 35 iki Parko g. 38), rytinės eismo juostos (nuo Ateities g. 17A iki Parko g. 38), Senamiesčio g. (nuo Smėlynės iki S. Kerbedžio g.) ir Vakarinės g. (nuo Parko g. 38 iki tilto per Nevėžį) remonto. 

Atliekant Savivaldybei priskirtų statinių naudojimo priežiūros funkcijas 2016 m. patikrinti 114 statinių naudotojai (135 statiniai), iš jų 96 (117 statinių) – ypatingų statinių. Nustatyti 37 atvejai, kai statinių naudotojai nesilaiko norminiuose dokumentuose nustatytų reikalavimų. Pagal poreikį teikta konsultacinė, metodinė pagalba statinių savininkams ar naudotojams, pateikti 107 raštiški atsakymai. Duoti 2 įpareigojantys nurodymai naudotojams. Pagal gyventojų, gyvenamųjų namų bendrijų, kitų statinių naudotojų skundus ar prašymus surašyti 87 apžiūros aktai.

Miesto tvarkymas

2016 m. miesto teritorijų, viešosioms erdvėms valyti, kitoms komunalinio ūkio tvarkymo paslaugoms panaudota 1071,77 tūkst. Eur (tarp jų: Miesto infrastruktūros objektų plėtros, modernizavimo ir priežiūros programos 893,19 tūkst. Eur, Kelių priežiūros ir plėtros programos 120 tūkst. Eur, Aplinkos apsaugos rėmimo specialiosios programos 58,58 tūkst. Eur).

AB „Panevėžio specialus autotransportas“ valė miesto teritorijas. Žiemos sezoną mechanizuotu būdu išvalyta 11652,2 tūkst. m2 gatvių ir šaligatvių, pabarstyta chloridų mišiniu 5071,8 km gatvių, rankiniu būdu išvalyta 15284,3 tūkst. m2 teritorijų. Vasaros sezoną mechanizuotu būdu išvalyta 6630,5 tūkst. m2 gatvių, rankiniu būdu – 47042,7 tūkst. m2 teritorijų; 19430,3 tūkst. m2 žaliųjų plotų. Įmonė viešojo naudojimo teritorijose prižiūrėjo 429 šiukšlių dėžes, įrengė ir prižiūrėjo 30 šiukšlių dėžių šunų ekskrementams surinkti, eksploatavo ir tvarkė 4 šunų vedžiojimo aikšteles, maudymosi sezonu prižiūrėjo 2 miesto paplūdimius (valė teritoriją, tualetus, pastatė šiukšlių dėžes, atliekų ir antrinių žaliavų surinkimo konteinerius, rinko atliekas iš jų), organizuojant 19 miesto renginių teikė valymo, šiukšlių išvežimo ir kt. paslaugas, prisidėjo organizuojant aplinkos tvarkymo talkas (aprūpino šiukšlių maišais, išvežė atliekas ir kt.), prižiūrėjo ir valė viešuosius tualetus, likvidavo nelegalius šiukšlynus (į sąvartyną išvežta 196,12 t atliekų, žaliųjų atliekų kompostavimo aikštelę – 347,20 t biologiškai suyrančių atliekų), surinko ir atliekų tvarkytojui perdavė 108,17 t naudotų automobilių padangų ir 0,98 t pavojingų atliekų, žiemos sezonu pastatė ir prižiūrėjo 396 dėžes su smėliu šaligatviams barstyti, surinko 1427,42 t gatvių valymo atliekų ir sąšlavų, dalyvavo Viešųjų darbų organizavimo programoje (per metus įdarbinti 89 asmenys), nemokamus viešuosius darbus atliko 1 žmogus.

Panevėžyje vykusioje akcijoje „Darom“ dalyvavo apie 760 talkininkų. Surinkta 16,26 t, iš jų išrūšiuota 3,46 t antrinių žaliavų, sąvartyne pašalinta 11,56 t didžiųjų ir 1,24 t kitų atliekų. Bendradarbiaujant su Padangų importuotojų organizacija, atliekų tvarkytojui perduota 8,78 t naudotų automobilių padangų.

Atliekų tvarkymas

AB „Panevėžio specialus autotransportas“ prižiūrėjo 222 atliekų konteinerių aikšteles (iš jų mišrių komunalinių atliekų – 30, antrinių žaliavų – 46, mišrių komunalinių atliekų ir antrinių žaliavų – 146), sezono metu (nuo gegužės 20 d. iki lapkričio 20 d.) prižiūrėjo 6 miesto vietose (Parko, Molainių, Marijonų, Ramygalos, Staniūnų / Ukmergės, Tulpių g.) ir šalia Pilėnų g. 43 pastatytus didžiatūrius žaliųjų atliekų surinkimo konteinerius; 2 kartus per metus organizavo buityje susidarančių pavojingų atliekų (lakų, dažų, skiediklių atliekų, gyvsidabrio turinčių atliekų, buitinės chemijos produktų, galvaninių elementų, akumuliatorių ir pan.) ir 6 kartus – didžiųjų atliekų (baldų, įvairios buitinės technikos) surinkimą apvažiavimo būdu (surinko 0,335 t pavojingų ir 22,540 t didžiųjų atliekų). Didžiagabaričių atliekų aikštelėje (Pilėnų g. 43) iš gyventojų priėmė 1046,690 t atliekų, iš miesto surinko ir į žaliųjų atliekų kompostavimo aikštelę išvežė 2293,7 t biologiškai suyrančių (žaliųjų) atliekų (tarp jų 1093,280 t – iš specialių žaliųjų atliekų konteinerių), iš kolektyvinio naudojimo antrinių žaliavų (popieriaus, stiklo, plastiko) konteinerių surinkta 1419,905 t, iš individualių rūšiavimo konteinerių – 566,110 t. Iš viso mieste surinkta ir sąvartyne pašalinta 32604,212 t, į UAB „Antraža“ atliekų rūšiavimo liniją pristatyta 5915,05 t mišrių atliekų. 

Nuo 2016 m. kovo atliekamas Panevėžio miesto savivaldybės metinių komunalinių atliekų susidarymo normų tyrimas 19 nekilnojamojo turto objektų grupių (iš viso 172 objektuose).

Bepriežiūriai ir bešeimininkiai gyvūnai

Bepriežiūrių, bešeimininkių gyvūnų gaudymo, laikinosios globos paslaugoms panaudota 27,14 tūkst. Eur. AB „Panevėžio specialus autotransportas“, teikdama paslaugas, per metus sugavo 235 bepriežiūrius, bešeimininkius gyvūnus (95 šunis ir 140 kačių), iš gyventojų priėmė 294 (137 šunis ir 157 kates), sugautiems ir iš gyventojų priimtiems gyvūnams suteikė laikinąją globą, surinko viešosiose edvėse rastus 348 negyvus gyvūnus, atliko 93 gyvūnų eutanaziją, pašalino 4371 kg gyvūninės kilmės atliekų, Gyvūnų globos draugijai perdavė 433 gyvūnus.
Kapinių priežiūra

Panevėžio miesto kapinių priežiūrai panaudota 159,6 tūkst. Eur. Paslaugas teikė AB „Panevėžio specialus autotransportas“. Per metus išduota 1116 leidimų laidoti, skirtos 206 naujos kapavietės, 905 žmonės palaidoti šeimos kapavietėse, 5 – neturintys artimųjų.

Iš UAB „Ramybės takas“ gauta 12 pranešimų apie vienišų ir neatpažintų asmenų mirtį. Bendrovė už Savivaldybės lėšas (828,73 Eur) palaidojo 2 neturinčiuosius artimųjų ir nuolatinės gyvenamosios vietos.

Nustatyta 280 kapaviečių prižiūrėtojų Kristaus Karaliaus katedros ir Šilaičių kapinėse.

Parduotos Šilaičių kapinių kolumbariumo 53 nišos už 29180 Eur.

Apšvietimas

UAB „Panevėžio gatvės“ pakeitė 1303 lempas, 495 m požeminių kabelių, suremontavo 3145 m oro linijų keičiant į kabelines, suremontavo 168 šviestuvus, 23 valdymo skydus, atliko kitus profilaktinius ir remonto darbus. Tam panaudota 320 tūkst. Eur, dar 317 tūkst. Eur – apmokėti už elektros energiją gatvėms apšviesti. Gruodį įrengtas Molainių g. daugiabučių namų (nuo Nr. 90 iki 102) kvartalo vidaus kelių apšvietimas energiją taupančio programuojamo apšvietimo LED šviestuvais. Projekto vertė – 19,3 tūkst. Eur. Baigta Klaipėdos g. (nuo A. Smetonos iki Nemuno g.) apšvietimo rekonstrukcija, keičiant oro linijas ant gelžbetoninių atramų į požemines kabelines su cinkuoto metalo atramomis ir LED šviestuvais. Projekto vertė – 77,3 tūkst. Eur.

Daugiabučių renovacija

2016 m. tęsta Savivaldybės energinio efektyvumo didinimo daugiabučiuose namuose programa. Baigti atnaujinti (modernizuoti) 24 namai, iš jų 18 – dalyvaujantys Savivaldybės energinio efektyvumo didinimo daugiabučiuose namuose programoje, 6 – modernizavimą vykdantys savarankiškai.

Eismo saugumas, keleivinis transportas

2016 m. įrengtas 8 pėsčiųjų perėjų kryptinis LED apšvietimas. Vyko 6 Eismo saugumo komisijos posėdžiai. Įrengtas šviesoforų postas Aukštaičių g.–Nemuno g.–Ramygalos g. sankryžoje už 48 654 Eur. UAB „Eismo valdymo sistemos“ šviesoforams montuoti, įrengti ir prižiūrėti panaudojo 28 995 Eur. UAB „Panevėžio gatvės“ rekonstravo, rengė perėjas, apšvietimą už 27 997 Eur. Įrengtas perėjų apšvietimas prie Beržų g. 24, 29, 43, 46, 55, ties Ramygalos g. 170, Smėlynės g. 51, J. Janonio g. 9 ir J. Tilvyčio g. perėjoje (ties SB „Ąžuolas“). Miesto kelių ženklams, užtvaroms montuoti, įrengti ir prižiūrėti panaudota 25 603 Eur, iš Kelių direkcijos lėšų šviesoforinės signalizacijos įrenginių priežiūrai, kelio ženklų užtvaroms ir kt. eismo saugumo priemonėms montuoti – 31 947 Eur. Ženklintos miesto gatvės (66 832 Eur). Baigta A. Smetonos, Karžygių, T. Moigio, Birutės, Š. Mero ir Perkūno g. apšvietimo tinklų rekonstrukcija (19 752 Eur).

Vietos kelių (gatvių), tiltų, lietaus nuotekų, šaligatvių, mažosios architektūros 

remontas ir priežiūra

Panevėžio infrastruktūros objektų priežiūros paslaugoms ir remonto darbams panaudota 2,61 mln. Eur: 1 mln. Eur – iš Kelių priežiūros ir plėtros programos, 1,61 mln. Eur – Savivaldybės biudžeto.

1 pav. Lėšų panaudojimas 2016 m. (tūkst. Eur)
UAB „Panevėžio gatvės“ su subrangovais atliko gatvių ištisinio asfalto dangos viršutinio sluoksnio remontą (atskiruose daugiausiai susidėvėjusiuose ruožuose) už 846,28 tūkst. Eur: Senamiesčio g. (nuo S. Kerbedžio g. iki Smėlynės g.), Vakarinėje g. (nuo Savitiškio g. 35 iki Parko g. 38) su Savitiškio ir Parko g. sankryža, Rožių g. (nuo Pievų iki Amerikos g.), rekonstravo Kultūros ir poilsio parko pėsčiųjų ir dviračių taką (2322 m2). 

Didesni asfalto dangos remonto darbai, frezuojant ir asfaltuojant atskirus plotus: Beržų g. (nuo Ramygalos g. iki Velžio kel.), Aido g. (nuo Tulpių g. 7 iki 14), J. Zikaro g. (nuo Daukanto iki Nemuno g.), Gražinos g., Amerikos g. (nuo Alyvų iki Rožių g.), Valstiečių, Žemaičių, Meistrų g. (panaudota 623,97 tūkst. Eur). 

Taisytos asfalto dangos įdaužos Kapsų, Aguonų, Kaštonų, Raginėnų, V. Svirskio, Sodų, Nendrės ir kt. gatvėse, Velžio kel. (3009 m2). Pakeista 2,4 km gatvių bortų, suremontuota 5000 m2 gatvių kelkraščių.

Už 527,9 tūkst. Eur suremontuota 41 daugiabučio namo įvaža. Prioritetas teiktas sudariusioms valstybinės žemės sklypo nuomos sutartį bendrijoms, nesaugioms įvažoms. 

Pirmąkart per daugelį metų suremontuota 15 biudžetinių įstaigų kelių asfalto danga už 100 tūkst. Eur: J. Miltinio, J. Balčikonio gimnazijų, Muzikos ir Gamtos mokyklų, „Vilties“, „Saulėtekio“ progimnazijų, lopšelių-darželių „Taika“, „Puriena“, „Žvaigždutė“, „Pušynėlis“, „Sigutė“, „Aušra“, „Draugystė“, „Nykštukas“ ir K. Ramanausko.

Frezuotu asfaltbetoniu gerinta žvyruotų gatvių danga (71,35 tūkst. Eur): Plukių (nuo J. Janonio g. iki Plukių g. 15), Bendrijų g. (nuo V. Alanto g. iki Bendrijų g. 30), Paparčių, Ulonų, Upytės g. ir Savitiškio skg. 

52,65 tūkst. Eur panaudoti žvyruotoms gatvėms remontuoti (bendras sutvarkytas plotas – 415 tūkst. m2).

Naujomis medžiagomis UAB „Panevėžio gatvės“ tvarkė šaligatvių dangą: Beržų g. (nuo Staniūnų g. 66 iki Beržų g. 41), Margių g. (nuo Vilniaus iki Algirdo g.), ties Marijonų g. 57, Senamiesčio g. (nuo E. Liutkevičiaus g. iki Senamiesčio g. 77). Naujomis plytelėmis atnaujinta šaligatvių danga prie daugiabučių namų, kurių bendrijos yra sudariusios valstybinės žemės sklypo nuomos sutartį: šalia Beržų g. 39, 41, Aukštaičių g. 78. 2400 m2 šaligatvių remontuota naudotomis medžiagomis. Paklota 2134 m vejos bortų, įrengta 2547 m2 žaliųjų vejų. Šaligatvių remonto darbų atlikta už 186 tūkst. Eur.

Už 22,4 tūkst. Eur UAB „Panevėžio gatvės“ praplatino dviračio tako atkarpas Vakarinės g. (tarp tilto per Nevėžį ir J. Janonio g.), Smėlynės g. (nuo M. Tiškevičiaus iki Trumposios g.). Paliūniškio g. (nuo Smėlynės iki Senamiesčio g.) atskiruose ruožuose remontuotas šaligatvis, prie Dariaus ir Girėno g. šaligatvių, dviračių takų įrengtos nuožulnos dviratininkams ir neįgaliesiems. Rekonstruotas vandens surinkimo griovys tarp Matininkų ir Stetiškių g., išvalyta atkarpa ties Pilėnų g. 64.

Tiltams ir viadukui remontuoti bei prižiūrėti išleista 10 tūkst. Eur. Prižiūrėti Senvagės, Laisvės ir Nepriklausomybės a. fontanai, J. Biliūno, Savitiškio g. ir Žagienio upelio Skaistakalnio parke užtvankos, Piniavoje, prie Lėvens, Nevėžio užtvankos esantys paplūdimiai (12,64 tūkst. Eur).

Mažajai architektūrai prižiūrėti iš Savivaldybės biudžeto panaudota 17,83 tūkst. Eur. UAB „Panevėžio gatvės“ pastatė 9 naujus suoliukus, suremontavo 47 esamus, sumontavo ir demontavo scenas ir pakylas, įrengė laužavietes miesto renginių metu, keitė, naujai įrengė 26 kelio informacinius ženklus, nuorodas, lenteles, tvirtino iškabas. 

Lietaus nuotekų tinklams taisyti, keisti ir priežiūrėti panaudota 146,9 tūkst. Eur. Iš jų už 25 tūkst. Eur – naujam lietaus nuotekų tinklui tarp Kranto g. 19 ir 25 daugiabučių namų. 

UAB „Žalias fonas“ už 17,2 tūkst. Eur 2 daugiabučių namų kiemuose (šalia J. Basanavičiaus g. 52A, 66, Beržų g. 21, 23 ir Statybininkų g. 4, 6, 8, 10, 12, 14, 16, 18) įrengė naujas vaikų žaidimo aikšteles.
Ekologija

2016 m. oro taršos kietosiomis dalelėmis (KD10) paros ribinės vertės buvo viršytos 9 paras (per metus negalima viršyti daugiau kaip 35 d.).
Panevėžio miesto aplinkos oro kokybė (paros/metus)

2016 m. įgyvendintos oro kokybės gerinimo priemonės: žaliųjų plotų plėtra, Molainių buvusių filtracijos laukų teritorijoje pasodintų medžių priežiūra, šienauta žolė; surinktas po žiemos gatvėse susikaupęs smėlis ir purvas, valytas susikaupęs purvas nuo kelkraščių; asfaltuotos žvyruotos gatvės; atnaujinti ir remontuoti dviračių takai; bendradarbiaujant su Panevėžio regiono aplinkos apsaugos departamento Panevėžio miesto aplinkos apsaugos agentūra kontroliuotas atliekų deginimas, individualių namų savininkai informuoti apie draudžiamas kūrenti atliekas ir kuro rūšis.

Siekiant saugoti ir gerinti miesto aplinkos kokybę, vykdyta ilgalaikė Panevėžio miesto savivaldybės aplinkos apsaugos rėmimo specialioji programa (SP).

2016 m. SP sudarė 202,7 tūkst. Eur (neįskaitant likučio 2016 m. sausio 1 d. – 109,6 tūkst. Eur), t. y. mokesčiai už teršalų išmetimą į aplinką (167,1 tūkst. Eur), valstybinius gamtos išteklius (31,5 tūkst. Eur), kaip želdinių atkuriamosios vertės kompensacija gautos lėšos (4,1 tūkst. Eur). 20 proc. skirta Visuomenės sveikatos rėmimo specialiajai programai (40,5 tūkst. Eur). 

2016 m. įgyvendintos visos SP priemonės.

MIESTO PLĖTRA

Įmonių valdymas ir atstovavimas joms. 2016 m. gruodžio 31 d. duomenimis, Savivaldybė 10 akcinių ir uždarųjų akcinių bendrovių turėjo 91 933 471 akciją, kurių vertė – 45 960 999,12 Eur. Palyginti su 2015 m., akcijų skaičius išliko tas pats, o vertė padidėjo 3 319 989,60 Eur, nes AB „Panevėžio energija“ iš įmonės lėšų padidino akcijos nominalią vertę nuo 2,90 iki 3,50 Eur. 

Skyriaus darbuotojai atstovavo Savivaldybei bendrovių valdymo ar priežiūros organuose, nagrinėjo įmonių ketvirtines, metines ataskaitas, rengė įgaliojimus balsuoti visuotiniuose akcininkų susirinkimuose, derino pelno paskirstymo projektus. Išrinktos naujos AB „Panevėžio butų ūkis“, UAB „Grauduva“ stebėtojų tarybos, valdybos. 2016 m. organizuoti AB „Panevėžio specialus autotransportas“ ir UAB „Aukštaitijos vandenys“ neeiliniai visuotiniai akcininkų susirinkimai dėl bendrovių stebėtojų tarybos nario atšaukimo ir naujo nario išrinkimo.

Akcinių bendrovių stebėtojų tarybose Savivaldybei atstovavo 22 Tarybos nariai ir 1 Savivaldybės administracijos darbuotojas, valdybose – 13 Savivaldybės administracijos darbuotojų ir mero patarėjas. Buvo gauti dviejų valdybos narių atsistatydinimo prašymai (UAB „Aukštaitijos vandenys“ ir AB „Panevėžio energija“).   

Savivaldybė yra 9 viešųjų įstaigų dalininkė ir 5 įstaigų savininkė. Savivaldybei jose priklauso 1 038 791,93 Eur finansinių įnašų. 2016 m. jų vertė padidėjo 100 Eur. 

Tarifai, kainos ir mokesčių lengvatos. Parengta ir Savivaldybės tarybos patvirtinta: papildytas Panevėžio miesto teritorijų, viešųjų lauko tualetų valymo bei priežiūros paslaugų įkainių sąrašas; perskaičiuotos geriamojo vandens tiekimo ir nuotekų tvarkymo paslaugų bazinės kainos; komunalinių atliekų tvarkymo kaina, susidarymo normos ir dvinarės įmokos už komunalinių atliekų surinkimą iš atliekų turėtojų ir atliekų tvarkymo dydžiai.

Peržiūrėtos ir 2017 m. paliktos galioti Panevėžio autobusų parko keleivių vežimo reguliariaisiais reisais miesto maršrutais autobusų bilietų kainos. 

Patvirtinti nekilnojamojo turto mokesčio tarifai 2017 m., nekilnojamojo turto, kuriam 2016 m. taikomas 3 proc. mokesčio tarifas, sąrašas. 

Licencijos ir leidimai. 2016 m. prekybos įmonėms išduota 31, papildytos ar patikslintos 5 licencijos verstis mažmenine prekyba alkoholiniais gėrimais. Į Savivaldybės biudžetą gauta 13,46 tūkst. Eur.

Už 20 licencijų verstis mažmenine prekyba tabako gaminiais išdavimą ir 12 licencijų patikslinimą gauta 3,63 tūkst. Eur. Be to, išduota 11 vienkartinių licencijų verstis mažmenine prekyba silpnaisiais alkoholiniais gėrimais renginių metu.

Panaikintas 28 licencijų verstis mažmenine prekyba alkoholiniais gėrimais ir 23 licencijų verstis mažmeninės prekyba tabako gaminiais galiojimas. Įspėtos 9 įmonės, turinčios licencijas verstis mažmenine prekyba alkoholiniais gėrimais ir nebevykdančios veiklos, dėl licencijų galiojimo sustabdymo. 

Neterminuotam laikui sustabdytas 42 licencijų verstis mažmenine prekyba alkoholiniais gėrimais, 12 – tabako gaminiais galiojimas. 

Mažmeninės prekybos alkoholiniais gėrimais laiko apribojimo komisijos teikimu apribotas prekybos alkoholiu laikas šioms 4 įmonėms: UAB „Rakvilė“ užkandinei (Klaipėdos g. 79), UAB „Virgina“ alaus barui (Stoties g. 10), UAB „Depsis“ užkandinei (Nepriklausomybės a. 3A) ir UAB „Miškolis“ kebabinei (A. Smetonos g. 39).

2016 m. išduota, papildyta, patikslinta 10 leidimų verstis prekyba naftos produktais, gauta 2600 Eur pajamų.

Išduoti 508 leidimai prekiauti, teikti paslaugas viešosiose vietose, 8 – teikti paslaugas pramoginiais įrenginiais. Į Savivaldybės biudžetą gauta 13,22 tūkst. Eur.

Parengtos ir Savivaldybės tarybos patvirtintos prekybos ir paslaugų teikimo miesto viešosiose vietose taisyklės, Vietinės rinkliavos už leidimo prekiauti ar teikti paslaugas viešosiose vietose išdavimą nuostatai, nustatyti nauji rinkliavų dydžiai.

Pakeistas Leidimų teikti paslaugas pramoginiais įrenginiais išdavimo tvarkos aprašas. 

Viešieji darbai. 2016 m. viešiesiems darbams atlikti iš Savivaldybės biudžeto skirta 154 tūkst. Eur. Programoje dalyvavo 55 įmonės, įstaigos ir organizacijos, kurios įdarbino 399 teritorinės darbo biržos siųstus asmenis.

Smulkiojo ir vidutinio verslo skatinimas. Smulkiojo ir vidutinio verslo skatinimo priemonėms 2016 m. skirta 6000 Eur. 166 gyventojams suteikta 180 val. konsultacijų verslo pradžios klausimais, 16 įmonių išpirktas plotas parodoje „EXPO Aukštaitija“, įsteigtas prizas 2016 m. inovatyviausiai Panevėžio miesto įmonei (UAB „IOCO Packaging“).

Nekomerciniai renginiai. Pagal koncesijos sutartį su UAB „Panevėžio arena“, 2016 m. „Cido“ arenoje vyko 14 nekomercinių sporto ir kultūros renginių (iš viso 21 diena). Patvirtintas 14 renginių (20 dienų), arenoje vyksiančių 2017 m., sąrašas.

SOCIALINĖ PARAMA, SVEIKATOS APSAUGA

2016 m. mažai pajamų gaunančioms šeimoms ir vieniems gyvenantiems asmenims buvo mokama socialinė pašalpa, kompensuojamos šildymo išlaidos, vaikams skiriamas nemokamas maitinimas ir mokinio reikmenys.

Socialinę pašalpą gavo 4030 šeimų už 2073,4 tūkst. Eur (2015 m. 5108 šeimos už 3064,7 tūkst. Eur). 5970 šeimų skirta 347,1 tūkst. Eur kompensacijų už centralizuotą būsto šildymą (2015 m. 6163 šeimoms 502,5 tūkst. Eur). Nemokamą maitinimą gavo 2050 vaikų už 409,7 tūkst. Eur (2015 m. 2582 vaikai už 532,7 tūkst. Eur), mokinio reikmenis – 1376 vaikai už 78,4 tūkst. Eur (2015 m. 1804 vaikai už 82,3 tūkst. Eur).

Buvo mokamos šalpos, socialinės, našlaičių pensijos, išmokos laidojusiems asmenims, slaugos, priežiūros išlaidų tikslinės kompensacijos, išmokos vaikams ir kt. Paramą gavo 8418 šeimų už 9801 tūkst. Eur (2015 m. 8877 šeimos už 9665,8 tūkst. Eur).

Parama buvo teikiama įvairiomis formomis. Iš ES programos maisto paketais paremti 3970 panevėžiečių.

Socialinių paslaugų centras dalyvavo ,,Maisto banko“ organizuojamose akcijose. Surinkta 542,523 kg maisto produktų, jie išdalyti nepasiturinčioms, socialinės rizikos šeimoms.

Mažai pajamų gaunančioms šeimoms (asmenims) teikta vienkartinė materialinė parama. Pašalpos mokėtos nukentėjusiems nuo stichinių nelaimių, gaisrų, dėl ligos ar sunkios materialinės padėties. 310 žmonių išmokėta 36,2 tūkst. Eur.

342 pensininkams, neįgaliesiems ar nepasiturintiesiems kompensuotos pirties paslaugos. Tam panaudota 11,2 tūkst. Eur.

Išrašyta 9917 pažymų: 1610 apie pajamas, 5761 apie išmokos skyrimą, 2546 dėl teisės į būsto šildymo išlaidų kompensaciją, apmokant kreditą ir palūkanas.

Viena iš socialinės paramos krypčių – socialinių paslaugų teikimas neįgaliems ir senyviems asmenims, norint sudaryti galimybę kuo ilgiau likti namie ir atsisakyti gana brangių stacionarių paslaugų (apgyvendinimo globos namuose). 2016 m. 241 gyventojui šias paslaugas (tarpininkavimo, atstovavimo, namų ūkio ruošos, buto remonto, kuro paruošimo ir kt.) teikė Socialinių paslaugų centro darbuotojai.

857 neįgalieji aprūpinti techninės pagalbos priemonėmis. Specialaus transporto paslaugos per mėnesį teiktos vidutiniškai 38 asmenims. Neįgalūs vaikai vežti į mokyklą, suaugusieji – į gydymo įstaigas. Iš viso važiuota 1783 kartus.

Siekdama užtikrinti augantį integruotų (sveikatos ir socialinių) paslaugų poreikį, Savivaldybė iš VšĮ Integruotų sveikatos paslaugų centro jas pirko žmonėms, kurie dėl sutrikusių judėjimo funkcijų sunkiai transportuojami, kuriems sunku nuvykti į gydymo įstaigą ar sveikatos priežiūros paslaugų nebefinansavo teritorinė ligonių kasa. 2016 m. tokias paslaugas namie gavo 25 gyventojai, Integruotų sveikatos paslaugų centrui sumokėta 57,5 tūkst. Eur.

Buvo tęsiamas ir kitų būtinų ilgalaikių bei trumpalaikių paslaugų pirkimas iš valstybinių ir nevalstybinių globos namų. 2016 m. ilgalaikės socialinės globos paslaugos suteiktos 265 žmonėms, trumpalaikės – 11. Ilgalaikei socialinei globai panaudota 749 tūkst. Eur, trumpalaikei – 28,6 tūkst. Eur. Ilgalaikei socialinei globai vaikams panaudota 287,6 tūkst. Eur.

Neįgaliųjų organizacijų nariams integruotis į visuomenę padėjo projektai. 17 projektų buvo skirta 159,5 tūkst. Eur (145 tūkst. Eur valstybės, 14,5 tūkst. Eur Savivaldybės). Tai leido organizacijoms plėsti socialinės integracijos paslaugas, kurti specialiojo ugdymo, darbinio užimtumo, profesijos įsigijimo programas. Toliau vykdyta Aplinkos pritaikymo neįgaliesiems programa, jai skirta 116,471 tūkst. Eur (iš Savivaldybės biudžeto – 44,8 tūkst. Eur, valstybės – 71,7 tūkst. Eur), būstas pritaikytas 28 asmenims.

Jaunuolių dienos centre (56 paslaugų gavėjai), Specialiojoje mokykloje-daugiafunkciame centre (23 paslaugų gavėjai) teiktos paslaugos neįgaliems vaikams ir jaunuoliams.

Socialinių paslaugų centro Grupinio gyvenimo namuose trumpalaikės paslaugos buvo teikiamos vaikams iš socialinės rizikos šeimų ar laikinai netekusiems tėvų globos (paslaugas vidutiniškai gavo 16 vaikų). Dienos paslaugos buvo teikiamos vidutiniškai 15 žmonių, trumpalaikės – 21.

Nakvynės namų paslaugos vidutiniškai suteiktos 47 gyventojams, apnakvindinti (iki 3 parų) 142 gyventojai.

Ilgalaikė socialinė globa globos įstaigose suteikta 48 proto negalią turintiems panevėžiečiams: Aknystos – 5, Jasiuliškių – 2, Jotainių – 11, Kupiškio – 2, Lavėnų – 2, Linkuvos – 7, Utenos – 3, Kėdainių – 3, Skemų – 4, Prūdiškių – 1, Antavilių pensionate – 1, VšĮ „Senevita“ – 1, VšĮ Gemma sveikatos centre – 1, Lietuvos reabilitacijos ir slaugos centre – 1. Trumpalaikė socialinė globa skirta 31 neįgaliajam: Jotainių – 18, Kupiškio – 8, Lavėnų – 3, VšĮ „Senevita“ – 1.

Bendrojo tipo globos namuose teikta ilgalaikė socialinė globa: Prienų globos namuose – 2, VšĮ Ežerėlio slaugos namuose – 1, Zarasų – 1, Blinstrubiškio – 1.

Trumpalaikė socialinė globa suteikta 6 neįgaliesiems (VšĮ „Vilties namuose“).

Šv. Juozapo globos namuose apgyvendinta 17 asmenų (iš jų 13 asmenų, turinčių sunkią negalią), 2 skirta trumpalaikė socialinė globa.

Savivaldybės ir socialinis būstas. Sudarytas sąrašas šeimų ir asmenų, turinčių teisę į Savivaldybės socialinį būstą ar jo sąlygų pagerinimą. 2016 m. sausio 1 d. būsto laukė 581 šeima (asmuo). 2016 m. gauti 105 nauji prašymai.

Sudarytas sąrašas šeimų ir asmenų, turinčių teisę į Savivaldybės būstą (bendrabučiuose).  2016 m. sausio 1 d. jų buvo 63, per metus gauta 18 naujų prašymų.

2016 m. išnuomota:

•
10 socialinių būstų (414,36 kv. m), iš kurių 2 – išimties atveju (gaisro, neįgaliajam);
•
18 bendrabučio tipo gyvenamųjų patalpų (448,28 kv. m);
•
3 Savivaldybės būstai.

Pratęstos 23 socialinio būsto sutartys, pasikeitus pirminiam nuomininkui perrašyta 12 nuomos sutarčių. Pratęsta 11 Savivaldybės būstų (bendrabučiuose) nuomos sutarčių.

Išduotos 66 pažymos apie teisę į valstybės paramą būstui įsigyti. Už gyvenamųjų patalpų nuomą gauta 120,11 tūkst. Eur.
Atnaujinta 12 būstų, 8 gyvenamosios patalpos bendrabučiuose. Tam išleista 59,5 tūkst. Eur. Smulkus remontas atliktas 16 gyvenamųjų patalpų, išleista 8,7 tūkst. Eur.

Į reabilituotų politinių kalinių ir tremtinių sąrašą įrašytos 3 šeimos. 2016 m. grįžtantiems tremtiniams apgyvendinti iš valstybės biudžeto buvo skirta 40 000 Eur. Nupirktas ir 4 asmenų šeimai išnuomotas 3 kambarių butas.

Savivaldybės tarybai parengti sprendimo projektai dėl 13 gyvenamųjų patalpų privatizavimo, pasirašyta 18 pirkimo–pardavimo sutarčių. Į biudžetą gauta 173,14 tūkst. Eur.

Sveikatos priežiūra. Sveikatos poskyris kuruoja 6 įstaigų (Greitosios medicinos pagalbos stoties, miesto ir stomatologijos poliklinikų, Palaikomojo gydymo ir slaugos ligoninės, Fizinės medicinos ir reabilitacijos centro, Savivaldybės visuomenės sveikatos biuro) veiklą. Mieste šiuo metu veikia 19 privačių pirminės asmens sveikatos priežiūros paslaugas teikiančių įstaigų. Panevėžio miesto poliklinika 2016 m. pradėjo teikti e. sveikatos paslaugas – išrašė 140 elektroninių receptų.
2016 m. Visuomenės sveikatos biuro veiklai skirta 307 tūkst. Eur tikslinė dotacija. Įstaiga vykdė 51 gyventojo sveikatos rodiklio stebėseną, ugdymo įstaigose organizavo privalomuosius higienos įgūdžių ir pirmosios pagalbos mokymus. Su sveikatos priežiūros įstaigomis tęsė širdies ir kraujagyslių ligų, cukrinio diabeto rizikos grupės asmenų sveikatos stiprinimo programą, kurioje dalyvavo ir sėkmingai baigė 40 gyventojų.

2016 m. Visuomenės sveikatos rėmimo specialiajai programai skirta 67,5 tūkst. Eur. Jie paskirstyti 56 projektams: 10 tūkst. Eur – mokyti antrų klasių moksleivius plaukti, 6,8 tūkst. Eur – Narkotinių ir psichotropinių medžiagų žalos mažinimo programai, 4 tūkst. Eur – sveikatingumo šeštadieniams, 3 tūkst. Eur – projektui „Spalis – sveikatos stiprinimo mėnuo“, 1,5 tūkst. Eur – lauko treniruoklių ir vaikų žaidimo aikštelėms prižiūrėti, 1,1 tūkst. Eur – gatvėms laistyti, 1,3 tūkst. Eur – maudyklų vandens kokybės ir tyliosios viešosios zonos triukšmo stebėsenai, 15,7 tūkst. Eur – 2015 m. sutartiniams įsipareigojimams.
2016 m. per pirminės asmens sveikatos priežiūros įstaigas buvo tęsiamos valstybinės ligų profilaktikos programos (gimdos kaklelio, krūtų, prostatos, storosios žarnos vėžio, širdies ir kraujagyslių ligų, smegenų insulto, vaikų krūminių dantų dengimo silantinėmis medžiagomis).

Sergamumui gripu ir ūminėmis viršutinių kvėpavimo takų infekcijomis išaugus iki 163 atvejų 10000 gyventojų, vasario 2–29 paskelbta gripo epidemija, parengti 6 pranešimai gyventojams apie sergamumą ir rekomendacijas, kaip elgtis siekiant išvengti susirgimų.

Nuo gegužės 15 iki rugsėjo 15 d. vykdyta miesto maudyklų vandens kokybės stebėsena, informacija nuolat teikta gyventojams ir suinteresuotoms institucijoms. Higienos norma nebuvo viršyta.

Nagrinėti 2 prašymai dėl priverstinio hospitalizavimo, 2 žmonės priverstinai hospitalizuoti Alytaus tuberkuliozės ligoninėje.
SPORTAS

Nevyriausybinių kūno kultūros ir sporto organizacijų veiklų ir renginių projektams skirta 231,9 tūkst. Eur. Lėšos paskirstytos 46 projektams. 10 tūkst. Eur skirta rengti didelio meistriškumo sportininkus iš dalies finansuojant jų rengimo programas, skirti premijas didelio meistriškumo sportininkams ir jų treneriams už sporto laimėjimus. 2251 Eur padalyta neįgaliųjų sporto klubų programoms.
Suremontuota 18 krepšinio aikštelių (pakeistos lentos su lankais ir tinkleliais, pastatyti krepšinio stovai, įrengti suoleliai). Parengtas „Žemynos“ progimnazijos sporto aikštyno modernizavimo investicijų projektas, vykdomi pirkimai techniniam darbo projektui ir statybos darbams atlikti.

Kūno kultūros ir sporto centras (toliau – KKSC). 2016 m. KKSC pajamos buvo 2117 tūkst. Eur, iš jų Savivaldybės biudžeto lėšos – 1859,5 tūkst. Eur.

KKSC sporto bazėse vyko 580 renginių, juose dalyvavo 23 000 sportininkų, apie 40 000 žiūrovų. Sportininkų bendrabutyje gyveno apie 3200 sportininkų. KKSC tarifikuotos 123 sportinio ugdymo grupės, jose treniravosi 1253 ugdytiniai. Su jais dirbo 3 tarptautinės ir 14 nacionalinės kategorijų trenerių, 38 Lietuvos sporto treneriai, 12 sporto trenerių. 65 klubuose ir viešosiose įstaigose treniravosi apie 4000 sportininkų.
Įvertinus 2016 m. laimėjimus į 2017 m. Tokijo olimpinių žaidynių šalies rinktinės kandidatų sąrašą įtraukti 3 KKSC ugdytiniai. Europos čempionatuose iškovotos keturios I–III vietos. Per 500 ugdytinių tapo Lietuvos čempionatų ir žaidynių prizininkais.

Aktyviai bendradarbiauta su Lietuvos tautiniu olimpiniu komitetu, Lietuvos olimpiniu sporto centru, Lietuvos kūno kultūros ir sporto departamentu, Sporto federacijų sąjunga ir sporto šakų federacijomis, Lietuvos edukologijos universitetu, Sporto universitetu, Švietimo ir mokslo ministerija, R. Sargūno sporto gimnazija, kitomis institucijomis.
2016 m. parengtas investicijų ir techninis KKSC lengvosios atletikos maniežo pastato (Liepų al. 4) modernizavimo projektas ir pateiktas Valstybės kapitalo investicijų programai.
Savivaldybės ir Lietuvos ledo ritulio lygos lėšomis pastatyta ledo arena. Čia plėtojamas žiemos sportas, ledo ritulys, sudarytos sąlygos gyventojams aktyviai praleisti laisvalaikį.

Savivaldybės biudžeto lėšomis atlikti sportininkų bendrabučio, plaukimo baseino, V. Variakojo, „Aukštaitijos“, „Olimpo“ sporto kompleksų, netradicinių sporto šakų rampos remonto, atnaujinimo ir kt. modernizavimo darbai. Pradėtos treniruotės buvusios „Nevėžio“ pagrindinės mokyklos sporto salėje.
Futbolo akademija (toliau – FA). 2016 m. FA pajamos buvo 352 013 Eur, iš jų: Savivaldybės biudžeto lėšos – 283 140 Eur, valstybės biudžeto – 10 300 Eur.
FA bazėse vyko 359 renginiai, juose dalyvavo 7450 sportininkų, 32 000 žiūrovų. Tarifikuotos 28 mokomosios grupės, jose treniravosi 417 mokinių. Su jais dirbo 13 Lietuvos sporto trenerių. Jaunių rinktinėje žaidė 7 vaikinai, jaunimo – 5 merginos ir 7 vaikinai, nacionalinei rinktinei atstovavo 5 sportininkai.

Aktyviai bendradarbiauta su Lietuvos tautiniu olimpiniu komitetu, Lietuvos olimpiniu sporto centru, Kūno kultūros ir sporto departamentu, Lietuvos ir Panevėžio apskrities futbolo federacijomis, Sporto federacijų sąjunga, Lietuvos mokslų akademija, Edukologijos, Sporto universitetais, KKSC, R. Sargūno sporto gimnazija, kitomis institucijomis.

Savivaldybės nupirktu (58 000 Eur) 50 vietų autobusu „Neoplan 1116“ naudojosi FA, KKSC, R. Sargūno sporto gimnazijos auklėtiniai. Sporto salėje pakeista sintetinė futbolo danga, atlikti kosmetiniai darbai. Sudarytos sąlygos treniruotis reprezentacinei miesto futbolo komandai „FK Panevėžys“.

R. Sargūno sporto gimnazijoje mokosi 225 mokiniai (72 priimti mokytis nuo rudens), tarp jų 135 iš regiono. Plečiant sporto šakų pasiūlą, nuo rugsėjo 1 d. įvestas regbis. Šia šaka užsiima 8 auklėtiniai.
Šalia bendrojo ugdymo dalykų mokiniai užsiima 13 sporto šakų, „Sporto pažinimo“ ir „Sportas ir sveikata“ programų. Sporto šakų programas įgyvendina 28 treneriai.

Mokomosiose treniruočių stovyklose Australijoje, Ispanijoje, Belgijoje, Italijoje, Kroatijoje, Čekijoje, Lenkijoje, Latvijoje, Ukrainoje, Baltarusijoje, Lietuvoje 521 dieną praleido 569 mokiniai.

Lietuvos čempionatuose, žaidynėse, pirmenybėse mokiniai 126 kartus iškovojo I–III vietas. Pasaulio, Europos ir tarptautiniuose turnyruose – 98 kartus I–XII vietas.

2016 m. pasirašytos bendradarbiavimo sutartys su Krepšinio federacija, krepšinio klubu „Lietkabelis“, sporto klubu „El Eko Sport“, Panevėžio futbolo akademija, Lietuvos regbio federacija.

Atsižvelgiant į bendrabutyje gyvenančių mokinių poreikius, įsigyta lovų (98), stalo šviestuvų (46), stalo tenisas, stalo futbolas. Atnaujinta grindų danga, elektros instaliacija, apšvietimas, įrengta skalbykla-džiovykla. Įsigytas 9 vietų mikroautobusas lydėti dviratininkus plente.

Užtikrinamas mokinių ir gimnazijos turto saugumas. Įdiegtos 34 vidaus ir 6 lauko vaizdo stebėjimo kameros.

Gimnazija per projektines veiklas papildomai pritraukė 58 141,87 Eur.
„Žemynos“ progimnazijoje 2015–2016 m. m. buvo 22 klasių komplektai, veikė 39 neformaliojo švietimo grupės.

Plaukimo baseine sukomplektuotos 22 plaukimo ir 3 sveikatingumo grupės. Jas lankė 320 sportininkų. 48 mokiniai iš visų miesto bendrojo ugdymo mokyklų stiprino savo sveikatą. Dirbo 10 plaukimo mokytojų.

2016–2017 m. m. yra 23 klasių komplektai, veikia 32 neformaliojo švietimo grupės.

Plaukimo baseine sukomplektuotos 27 plaukimo ir 3 sveikatingumo grupės, jas lanko 365 sportininkai, 45 miesto mokiniai stiprina savo sveikatą. Dirba 11 plaukimo mokytojų.

Mokinių geri bendrosios kūno kultūros ugdymo pasiekimai, tarpmokyklinėse varžybose užimtos 9 komandinės prizinės vietos. Išskirtiniai plaukimo baseino rezultatai: išmokyta plaukti per 600 miesto moksleivių, šalies plaukimo varžybose užimtos 5 komandinės prizinės vietos, Lietuvos plaukimo rekordus gerino 4 baseino ugdytiniai, 3 plaukikai dalyvavo Rio de Žaneiro olimpinėse žaidynėse.

ŠVIETIMAS, JAUNIMO REIKALAI
Švietimo ir jaunimo reikalų skyrius vykdė Panevėžio miesto bendrojo ugdymo mokyklų tinklo stebėseną ir parengė Panevėžio miesto bendrojo ugdymo mokyklų tinklo pertvarkos 2016–2020 m. bendrąjį planą, kuris buvo patvirtintas Savivaldybės tarybos. Nuo rugsėjo 1 d. „Nevėžio“ pagrindinė mokykla prijungta prie „Vyturio“ progimnazijos, Jaunimo – prie Suaugusiųjų mokymo centro, Skaistakalnio pagrindinėje mokykloje nekomplektuojamos 9 klasės.

2016 m. pagerėjo ikimokyklinio ugdymo mokyklų maitinimo paslaugos: Savivaldybė skyrė 117,9 tūkst. Eur virtuvės įrangai ir skalbimo mašinoms atnaujinti. Įstaigos įsigijo 27 virykles, 19 konvekcinių garo krosnių, 11 gartraukių, 17 skalbyklių.
Nuo rugsėjo 1 d. startavo elektroninė prašymų priėmimo į ikimokyklinio ir priešmokyklinio ugdymo grupes eilių sudarymo sistema (darzeliai.panevezys.lt). Ja siekiama užtikrinti ikimokyklinio ir priešmokyklinio ugdymo paslaugų prieinamumą, paskirstyti vaikų eiles, organizuoti vieningą vaikų, pageidaujančių lankyti ir lankančių ikimokyklinio, priešmokyklinio ugdymo grupes, apskaitą, visuomenės informavimą apie laisvas vietas ir jų poreikį.
Daugėjo ikimokyklinių įstaigų, naudojančių elektroninį dienyną: metų pradžioje jį naudojo 3, pabaigoje – 10.
Iš anksto ruošiamasi 2017 m. vasaros darbui ikimokyklinėse įstaigose. Pagal įstaigų pasirinktus pajėgumus birželio–rugpjūčio mėnesiais ruošiasi dirbti visi 28 lopšeliai-darželiai ir regos centras „Linelis“.

Vykdant 2014–2020 m. ES fondų investicijų veiksmų programos projektą „Mokyklų aprūpinimas gamtos ir technologinių mokslų priemonėmis“ spalio 24 d. pasirašyta Savivaldybės ir Švietimo aprūpinimo centro jungtinės veiklos sutartis. Projekte dalyvauja 15 miesto mokyklų, kurios atitinka Švietimo ir mokslo ministerijos kriterijus.
„Šviesos“ specialiojo ugdymo centre įgyvendinus projektą „Specialiųjų mokyklų pertvarka, metodinių centrų steigimas“ sėkmingai veikia Švietimo pagalbos ir konsultavimo skyrius. Jis teikė konsultacijas švietimo pagalbos specialistams iš visos Lietuvos, dalijosi žiniomis, patirtimi, teikė metodines konsultacijas, kaip naudoti specialiąsias priemones, pritaikyti ugdymo(si) aplinką specialiųjų poreikių ir kompleksinių negalių turintiems mokiniams.
Kurčiųjų ir neprigirdinčiųjų mokykloje įsteigus vizituojančio surdopedagogo etatą 2016 m. buvo teikiama pagalba vaikams, turintiems klausos sutrikimų ir / ar kochlearinius implantus, ugdomiems 7 bendrojo ir 4 ikimokyklinio ugdymo įstaigose.

Švietimo ir mokslo ministerijai pateikta paraiška 2017 m. gauti ūkio lėšų iš valstybės biudžeto mokykloms (klasėms), ugdančioms specialiųjų poreikių turinčius šalies (regiono) mokinius: R. Sargūno sporto gimnazijai, „Šviesos“ specialiojo ugdymo centrui, Kurčiųjų ir neprigirdinčiųjų pagrindinei mokyklai, Specialiajai mokyklai-daugiafunkciam centrui, M. Karkos pagrindinei mokyklai (klasėms), Suaugusiųjų ir jaunimo mokymo centrui (klasėms).

Spalio 6 d. pasirašyta bendradarbiavimo sutartis su 8 partneriais, kuriant gamtos mokslų, technologijų, inžinerijos, matematikos tyrimų ir eksperimentinės veiklos atviros prieigos centrą (STEAM) Panevėžio apskrities teritorijoje. Bus sudarytos sąlygos regiono mokiniams gilinti žinias, atlikti tyrimus, vykdyti eksperimentus pagal formaliojo ir neformaliojo ugdymo programas, vykdyti ugdymo karjerai veiklą, tobulinti mokytojų kvalifikaciją.

Balandžio–gegužės mėn. bendrojo ugdymo mokyklos dalyvavo Nacionalinio egzaminų centro projekte „Standartizuotų mokinių pasiekimų vertinimo ir įsivertinimo įrankių bendrojo lavinimo mokykloms kūrimas, II etapas“, kuriame naudojosi parengtais standartizuotais testais 2, 4, 6 ir 8 klasių mokiniams. Patikrinime dalyvavo 17 (visos) mokyklų (3375 mokiniai).                  Dalyvaujant ES SF projekte „Pagrindinio ugdymo pasiekimų patikrinimų ir brandos egzaminų sistemos tobulinimas“, NEC projekte „Standartizuotų mokinių pasiekimų vertinimo ir įsivertinimo įrankių bendrojo lavinimo mokykloms kūrimas, II etapas“, miesto bendrojo ugdymo mokyklose tobulinamos mokinių pasiekimų testavimo procedūros, plečiamas standartizuotų testų duomenų panaudojimas ugdymo kokybei gerinti.

Švietimo ir jaunimo reikalų skyriaus specialistai-vadybos ekspertai 6 įstaigose tikrino 9 direktorių ir pavaduotojų veiklos, kompetencijos atitiktį turimai kvalifikacinei kategorijai arba jai įgyti. 21 egzaminų centre prižiūrėta, kaip organizuojami ir vykdomi brandos egzaminai, 6 mokyklose – pagrindinio ugdymo pasiekimų patikrinimas. Užtikrintas bendrojo ugdymo mokyklų mokinių dalyvavimas respublikiniuose ir tarptautiniuose tyrimuose, nacionaliniame matematinio ir gamtamokslinio raštingumo tyrime.

Savivaldybės tarybai įsteigus „Metų mokytojo“ premiją, įteiktos 3 premijos po 1000 Eur trims mokytojams už ugdytinių pasiekimus, reikšmingus darbus pedagogikos srityje, indėlį įgyvendinant Savivaldybės švietimo strategiją, žmogiškųjų ir pilietinių vertybių ugdymą.

Savivaldybės tarybai patvirtinus Mokslo projektų dalinio finansavimo tvarkos aprašą, 11 150 Eur paskirstyta KTU Panevėžio technologijų ir verslo fakulteto projektui „Tarptautinis forumas Innovative Technologies and Management for Sustainability“, Panevėžio kolegijos „Pedagogų rengimo Panevėžyje istoriniai-patriotiniai aspektai“ ir IV tarptautinei mokslinei-praktinei konferencijai „Mokslo ir studijų tendencijos globalizacijos sąlygomis“.

Panevėžio moksleiviai aktyviai dalyvavo Lietuvos mokyklų žaidynėse, kuriose tarp didžiųjų miestų iškovota III vieta. Panevėžiui atstovavo 35 komandos. Lietuvos moksleivių dainų šventėje dalyvavo 800 panevėžiečių (26 kolektyvai). Organizuotas vaikų ir jaunimo meno projektų konkursas, kuriam Savivaldybė skyrė 10 000 Eur. Finansavimas skirtas 21 projektui. Organizuotas vaikų socializacijos projektų konkursas, 15 600 Eur padalyta 50 projektų, užimta 10 000 vaikų. Neigiamų socialinių veiksnių prevencijai skirta 10 000 Eur. Lėšos paskirstytos 14 projektų.

10 kartą organizuotas mokinių fotokonkursas „Panevėžys – mano miestas“. Iš gautų 172 nuotraukų atrinkta 18 geriausių, išrinkti nugalėtojai, organizuota paroda.
Skyrius švietimo įstaigose vykdė konkursus, akcijas: „Miestas be korupcijos“, „Saugūs ir sveiki mokykloje“, „Temidė“, „Savaitė be patyčių“, Visuotinė švietimo savaitė, Tolerancijos diena, „Per knygą – į gamtą“, „Moku, žinau, galiu“, Lietuvos vaikų ir jaunimo teatrų festivalis „Šimtakojis“ ir kt. Organizuoti mokomųjų dalykų respublikinių olimpiadų ir konkursų miesto etapai.

Savivaldybė yra Lietuvos mokinių neformaliojo švietimo centro įgyvendinamo projekto „Neformaliojo vaikų švietimo paslaugų plėtra“ partnerė. Miesto neformaliojo vaikų švietimo veikloms gauta 254 000 Eur, užimta 3400 vaikų.

Parengtas ir Savivaldybės tarybos patvirtintas neformaliojo suaugusiųjų švietimo ir tęstinio mokymosi programų, finansuojamų miesto biudžeto lėšomis, finansavimo ir atrankos aprašas. Jis sudarys sąlygas gyventojams tenkinti savišvietos poreikius, lavinti kūrybines galias ir gebėjimus, įgyti ir tobulinti bendrąją ir profesinę kompetenciją, tapti aktyviais Panevėžio bendruomenės nariais.

Rugsėjo 1 d. įsteigtas Atviras jaunimo centras (toliau – AJC). Pagrindinis įstaigos tikslas – dirbti su jaunimu, skatinti jaunimo nevyriausybinių organizacijų plėtrą mieste. 2016 m. pabaigoje AJC jau turėjo jaunimo darbuotojus, įsigyta pagrindinė įranga veiklos pradžiai, jaunimas rinkosi, planavo veiklas. AJC įsteigimas tapo vienu reikšmingiausių metų įvykiu jaunimo reikalų srityje. Dalyvauta Jaunimo garantijų iniciatyvos (toliau – JGI) partnerių atrankoje. Laimėjus projektą, partneriu tapo AJC, finansuoti du JGI koordinatorių etatai (iki 2018 m. pabaigos), įkurtos darbo vietos, suteikta visa reikalinga įranga.

Jaunimo nevyriausybinės organizacijos. Siekiant stiprinti ir paremti aktyvias miesto jaunimo organizacijas, skatinti jų veiklos tęstinumą skelbtas projektų konkursas. 7000 Eur padalyta 10 projektų.

Lietuvos moksleivių sąjungos Panevėžio mokinių savivaldų informavimo centras, kaip vienintelė skėtinė moksleivių organizacija Panevėžio apskrityje, Savivaldybėje organizavo moksleivių posėdžius – Vadovų klubus. Šiuose susitikimuose spręsti visiems moksleiviams aktualūs klausimai – nuo gerų fizinių sąlygų užtikrinimo mokyklose iki socialinės ir emocinės mokinių gerovės.

Atnaujinta Jaunimo reikalų tarybos sudėtis. Nuo šiol jaunimui atstovauja viešai išrinkti jaunuoliai, kurių rinkimus organizavo jaunimo organizacijų sąjunga „Apskritasis stalas“. Naujos sudėties jaunimo reikalų taryba 2016 m. posėdžiavo tik kartą, tačiau posėdžio metu parengtos net kelios rekomendacijos, kaip gerinti jaunimo situaciją Panevėžio mieste.

Panevėžio pedagogų švietimo centras organizavo 399 kvalifikacijos tobulinimo renginius, kuriuose dalyvavo 9040 klausytojų (2015 m. – 328 renginiai, 9040 klausytojų). Bendradarbiaujant su miesto mokytojų metodiniais būreliais, buvo skleidžiama ugdymo institucijų geroji patirtis. 2016 m. vyko 69 edukacinės kelionės / mini stažuotės, 17 parodų, 11 konferencijų, 69 tęstiniai mokymai, 146 seminarai, 55 atviros veiklos-diskusijos. Daugelis (78 proc.) kvalifikacijos tobulinimo renginių vyko mokyklose. Įgyvendinti 2 konkursiniai nacionaliniai projektai: Atvirų durų popietės „Menas – sveikatai“, neigiamų socialinių veiksnių prevencijos projektas „Kartu prieš priklausomybes“. Bendradarbiaujant su mokyklų bendruomenėmis išgrynintas pedagogų kvalifikacijos tobulinimo prioritetas – aktyvus mokinių mokymas(is) ir išmokimas pamokoje. Inicijuotos atviros pamokos 13 klasei, kurias vedė pedagogai, direktorių pavaduotojai ugdymui, mokslininkai, kitų institucijų atstovai. Ypatingas dėmesys skirtas ugdymo įstaigų darbuotojų profesinėms kompetencijoms atnaujinti, kompiuterinio raštingumo gebėjimams gilinti, šalies ir miesto mokyklų vadovų vadybinėms kompetencijoms plėtoti, mokytojų bendrakultūrei kompetencijai stiprinti.

Panevėžio pedagoginės-psichologinės tarnybos (toliau – PPT) specialistai (psichologai, socialinis pedagogas, vaikų neurologas) iš viso aptarnavo 2466 klientus, kuriems vedė 5473 konsultacijas. Organizavo 48 renginius švietimo įstaigų bendruomenėms, dalyvavo įstaigų mikroklimato vertinime, teikė konsultacijas (dėl mokymosi problemų – 10 proc., emocinių – 32 proc., elgesio šeimoje – 23 proc., mokykloje – 18 proc., bendravimo su bendraamžiais – 14 proc. ir kt.). Parengusi projektą „Ugdykime sėkmingą vaiką“ ir gavusi iš Savivaldybės sveikatos rėmimo specialiosios programos lėšų, PPT įsigijo EEG Biofeedback metodiką. Ji naudojama mokinių terapijai, darbui su mokiniais, turinčiais mokymosi problemų, dėmesio, elgesio sutrikimų. Biofeedback padeda pasiekti geresnių rezultatų mokantis, sportuojant, muzikuojant, gerinant dėmesio koncentraciją, atmintį, kūrybiškumą.
TEISĖ IR VIEŠOJI TVARKA
Teisės ir viešosios tvarkos skyriaus specialistai tikrino, ar Savivaldybės mero potvarkių, administracijos direktoriaus įsakymų, tarybos sprendimų projektai, komitetų, tarybos narių teikiamos pataisos ir kiti teisės aktų projektai atitinka šalies įstatymus ir norminius aktus, atstovavo Savivaldybei teismuose, teikė pirminę teisinę pagalbą, rengė dokumentų projektus, atliko administracines procedūras, konsultavo teisiniais klausimais, derino mero ir administracijos direktoriaus pasirašomas sutartis, susitarimus, rengė koncesijų sutarčių ataskaitas ir kt.  

2016 m. pirminė teisinė pagalba suteikta 1745 gyventojams (2015 m. – 1474). Daugiausia – šeimos teisės (591), civilinės teisės ir proceso (433), darbo teisės (113), baudžiamosios teisės (319) ir socialinės apsaugos teisės klausimais (163). Surašyti 527 prašymai (2015 m. – 328) suteikti antrinę teisinę pagalbą. Parengta 15 dokumentų valstybės ir savivaldybės institucijoms. Teisinė pagalba kartą per mėnesį teikta Panevėžio pataisos namuose. 

Skyriaus darbuotojai atstovavo Savivaldybei įvairių instancijų teismuose, rinko įrodymus byloms teismuose nagrinėti, teikė ieškinius, skundus, atsiliepimus, pareiškimus, atsikirtimus, nuomones, išvadas, antstolių kontoroms – vykdomuosius dokumentus. Dalyvauta 158 teismo posėdžiuose. Savivaldybės vardu pareikšta 110 ieškinių, pareiškimų, prašymų, kreditorinių reikalavimų dėl skolų išieškojimo, valstybinės žemės nuomos mokesčio ir delspinigių, gyvenamosios patalpos nuomos sutarties nutraukimo ir iškeldinimo iš nuomojamų gyvenamųjų patalpų, dėl leidimo taikyti vidutinės priežiūros priemonę, žalos atlyginimo, skolos išieškojimo, būtinojo hospitalizavimo ir (ar) izoliavimo termino pratęsimo, globėjo paskyrimo, nuosavybės teisės įgijimo pagal įgyjamąją senatį fakto nustatymo ir kt. Turtiniuose ginčuose pareikšta reikalavimų dėl 70 365,50 Eur išieškojimo į Savivaldybės biudžetą (skolos už nuomojamas gyvenamąsias patalpas ir kt., valstybinės žemės nuomos mokestis, kreditoriniai reikalavimai bankrutuojančioms įmonėms ir kt.).  

2016 m. Lietuvos teismai visiškai patenkino 58 Savivaldybės ieškinius ir pareiškimus, 15 bylų neišnagrinėta, 7 bylose priimti kiti sprendimai (6 nutrauktos, 1 prašymas atmestas). Savivaldybei, kaip atsakovei, pateiktas 31 prašymas, ieškinys ar skundas (pareiškimas) administraciniuose ir civiliniuose teismuose dėl viešojo pirkimo procedūrų, turtinės ir neturtinės žalos atlyginimo, įpareigojimo atlikti veiksmus, sprendimų panaikinimo, atsisakymo skirti pašalpą, statybą leidžiančio dokumento panaikinimo, kompensacijos priteisimo ir kt. Iš jų 3 bylos nutrauktos, 6 pareiškimai atmesti, 4 patenkinti, 4 priimti kiti sprendimai, dėl 14 sprendimai dar nepriimti, bylos nagrinėjamos. Tarp jų Savivaldybei pareikšti 8 turtiniai reikalavimai (21 127,27 Eur). Iš jų 2 ieškiniai atmesti (6000 Eur), 1 patenkintas (627,27 Eur), 1 ieškinį ieškovas atsiėmė (1500,00 Eur), 4 bylos neišnagrinėtos (13 000 Eur).

Skyrius atstovavo Savivaldybei, kaip trečiajam asmeniui, 17 civilinių ir administracinių bylų (dėl administracinių sprendimų panaikinimo ir (ar) žalos atlyginimo, trukdymų pašalinimo, pažeistų teisių gynimo, globos nustatymo, terminų pratęsimo ir kt.).

2016 m. suderinta 1819 sutarčių ir susitarimų (2015 m. – 1708), 691 mero potvarkio, 458 Savivaldybės tarybos sprendimų, 1843 administracijos direktoriaus įsakymų projektai.

Kaip ir kasmet spalio mėnesį koordinuotas Konstitucijos egzaminas.

Viešoji tvarka. 2016 m. skyrius vykdė reidus, patikrinimus ir prižiūrėjo, kaip vykdomi Savivaldybės tarybos sprendimai ir kiti teisės aktai, už kurių pažeidimą numatyta administracinė atsakomybė, nagrinėjo fizinių ir juridinių asmenų prašymus. Visi, tarp jų ir anoniminiai, išaiškinti, patikrinti nurodyti galimų pažeidimų faktai. Interesantams teiktos konsultacijos.

Profesiniai ir dalykiniai ryšiai palaikyti su Vidaus reikalų ministerija, Vilniaus, Kauno ir Šiaulių miestų savivaldybėmis, Vilniaus ir Panevėžio apskrities valstybine mokesčių inspekcija, Panevėžio visuomenės sveikatos centru, Panevėžio valstybine maisto ir veterinarijos tarnyba, Panevėžio AVPK, Panevėžio regiono aplinkos apsaugos departamento Panevėžio miesto agentūra (toliau – PRAAD).

2016 m. administracinių poveikio priemonių taikymo rezultatai

	Administracinių teisės pažeidimų bylos
	2016 m.

	Surašyta administracinių teisės pažeidimų protokolų 
	673

	Paskirta baudų 
	9240 Eur

	Baudų, kurių vykdymas ATPK nustatytais pagrindais nutrauktas
	1206 Eur

	Sumokėta baudų 
	6575 Eur

	Nesumokėta baudų (2016-01-01)
	247 Eur

	Nesumokėta baudų
	1676 Eur


2016 m. gautų pranešimų, tikrinimų, surašytų protokolų pagal Administracinių teisės pažeidimų kodeksą rezultatai
	Priskirtų straipsnių kontrolė
	Gauta pranešimų
	Vykdomi 
patikrinimai
	Reidai su 
kitomis  institucijomis
	Surašyta ATP protokolų

	
	Raštu
	Žodžiu
	
	
	

	424 str. LR triukšmo valdymo įstatymo ir kitų teisės aktų, reglamentuojančių triukšmo valdymą, pažeidimas
	7
	5
	16
	
	

	110 str. Gyvūnų įsigijimo, laikymo, veisimo, dresavimo, gabenimo ir prekybos jais taisyklių, Atskirų rūšių gyvūnų registravimo gyvenamosiose vietovėse taisyklių ir Agresyvių šunų įvežimo, įsigijimo, laikymo, registravimo, veisimo, dresavimo ir prekybos jais taisyklių pažeidimas
	13
	34
	88
	
	4

	1241 str. 4 d. (dėl stovėjimo tvarkos gyvenamosiose zonose ir kiemuose pažeidimų). Kelio ženklų reikalavimų nesilaikymas, žmonių vežimo ir Kelių eismo taisyklių pažeidimas
	4
	2
	20
	6
	100

	1245 str. Vietinės rinkliavos už naudojimąsi savivaldybių tarybų nustatytomis vietomis automobiliams statyti nuostatuose nustatytos vietinės rinkliavos mokėjimo tvarkos pažeidimas
	
	
	
	
	536

	142² str. (2, 3 ir 4 d. nurodytus pažeidimus tolimojo ir tarptautinio susisiekimo maršrutuose). Važiavimas be bilieto arba įsigijus bilietą su nuolaida, tačiau nepateikus reikiamų dokumentų, patvirtinančių teisę į transporto lengvatas, arba tokių keleivių ar neapmokėto bagažo vežimas keleivinėmis kelių transporto priemonėmis, arba atsisakymas sumokėti už važiavimą taksi
	
	
	7
	
	

	161 str. Miestų ir kitų gyvenamųjų vietovių tvarkymo ir švaros taisyklių pažeidimas
	61
	97
	482
	6
	7

	1611 str. Savivaldybių tarybų patvirtintų atliekų tvarkymo taisyklių pažeidimas
	1
	6
	24
	
	10

	167 str. Prekybos viešosiose vietose taisyklių pažeidimas
	
	1
	21
	
	

	1851 str. Rūkymas vietose, kuriose draudžiama tai daryti
	
	
	1
	
	

	188¹ str. Lietuvos valstybės vėliavos iškėlimo tvarkos pažeidimas 
	
	
	76
	
	16

	2141 str. 3 ir 4 d. (dėl išorės reklamos įrengimo reikalavimų ir draudimų pažeidimų). Reklamos naudojimo reikalavimų ir draudimų nesilaikymas
	
	4
	8
	
	

	Iš viso
	86
	149
	743
	12
	673


TERITORIJŲ PLANAVIMAS IR ARCHITEKTŪRA 
2016 m. patvirtinti 45 žemės sklypų formavimo pertvarkymo projektai, 22 teritorijų planavimo dokumentai ir korekcijos. Patikrinti 52 teritorijų planavimo dokumentai. Pakeista 24 žemės sklypų pagrindinės žemės naudojimo paskirtis ir (ar) būdai.

Vyko 22 darbo grupės teritorijų planavimo ir žemėtvarkos planavimo dokumentų rengimo klausimams spręsti posėdžiai, 3 darbo grupės žemės sklypams, grąžinamiems natūra buvusiems savininkams, formuoti posėdžiai (išnagrinėtos 37 teritorijos). Organizuotas 1 Nuolatinės statybos komisijos, 10 Teritorijų planavimo komisijos posėdžių.

Suteikta (pakeista) 612 adresų (iš jų 227 pagal prašymus), panaikinti 34 adresai (iš jų 29 pagal prašymus) ir pateikti registruoti VĮ Registrų centrui.

Suteikti, keisti, užregistruoti gatvių pavadinimai, geografinės charakteristikos. Savitiškio gatvės geografinės charakteristikos, gatvė pervardyta į Vakarinę, Pietinę ir Savitiškio. Urėdijos gatvės geografinės charakteristikos, gatvės dalis tapo Eigulių g. Suteikti pavadinimai: Ulonų, Bičių, Javų g. Kolūkiečių g. pavadinimas pakeistas į Uosių g., svarstytas V. Montvilos g. pavadinimo keitimas į Aleksandro g.

Teritorijų planavimo ir architektūros skyrius:

1. Suderino ir įregistravo VĮ Registrų centre 15 valstybinės žemės panaudos sutarčių. Įsiteisinusi sklypus Savivaldybė gali dalyvauti investicijų projektuose (Jaunimo sodo, Skaistakalnio parko, J. Janonio gatvės, teritorijos prie J. Biliūno g. ir kt.).

2. Patikrino ir suderino 1319 topografinių ir kontrolinių geodezinių nuotraukų. Išdavė 559 duomenų paketus topografiniams-geodeziniams darbams, suderino 51 planą tiesti inžinerinius tinklus valstybinėje žemėje, išduoti 148 išorinės reklamos leidimai (surinkta apie 33 tūkst. Eur į miesto biudžetą).

3. Išduoti 39 žemės sklypų formavimo pertvarkymo projektų rengimo reikalavimai, patikrintas 81 žemės sklypo formavimo ir pertvarkymo projektas.

4. Parengta ir išduota 200 specialiųjų architektūros reikalavimų. Patikrinta 800 statinių projektų. Išduoti 429 statybą leidžiantys dokumentai (180 – rašytiniai pritarimai, 249 statybos leidimai). Paruošta 16 pažymų apie naujai suformuotų nekilnojamojo turto kadastro objektų (patalpų, statinių) galimybę naudoti pagal paskirtį. Suorganizuotas 21 projektinio pasiūlymo viešasis svarstymas.

5. Parengta 15 teritorijų planavimo proceso inicijavimo sutarčių projektų, 5 teritorijų planavimo dokumento sprendinių įgyvendinimo sutarčių projektai, 15 teritorijų planavimo dokumentų rengimo darbų programų, 15 TPD planavimo sąlygų.

6. Išduoti 494 leidimai saugotinų medžių ir krūmų kirtimo, persodinimo ar kitokio šalinimo, genėjimo darbams.

7.  Organizuotas gražiausiai tvarkomos aplinkos konkursas.

8. Savivaldybė pradėjo įgyvendinti 2014–2020 m. ES finansuojamus projektus. Siekiant tinkamai parengti dokumentus investicijoms gauti buvo rengiami, derinami žemės sklypų, patenkančių į projektų ribas, kadastriniai matavimai ir kt. dokumentai. Sudaryta 15 valstybinės žemės panaudos sutarčių. Taip Savivaldybei perduota neatlygintinai naudotis 134,04 ha valstybinės žemės.

9. Suorganizuotas kraštovaizdžio architektų išvažiuojamasis profesinis renginys „Želdynų erdvė 2016“, kurio metu skaitytas pranešimas „Ir pramonės miestas gali būti žalias“. Atsižvelgiant į tai, kad miestui svarbi kultūros, gamtos ir pramonės darna, Savivaldybė įsitraukė į „Horizontas 2020“ programos SCC-02-2017 paraiškos „Gamta grįsti sprendimai įtraukia į miestų regeneraciją“ rengimą ir sutiko dalyvauti projekte kaip Lietuvos miestas partneris.

10. Patvirtintas miesto bendrojo plano keitimo projektas.

VAIKO TEISIŲ APSAUGA

Vaiko teisių apsaugos skyrius (toliau – VTAS) organizuoja ir prižiūri vaiko globą (rūpybą), kaupia duomenis apie vaikus socialinės paramos informacinėje sistemoje, užtikrina vaiko teisių apsaugą reglamentuojančių įstatymų įgyvendinimą ir priežiūrą savivaldybėje, gina vaikų teises šeimose, globėjų (rūpintojų) ir įvaikintojų šeimose, valstybės ir savivaldybės institucijose, organizuoja likusių be tėvų globos vaikų globą (rūpybą), įvaikinimą, organizuoja ir koordinuoja prevencinį darbą su tėvais (kitais teisėtais vaiko atstovais ir kt.).

2016 m. VTAS teismams parengė 1211 procesinių dokumentų (2015 m. – 1169). Juos pateikiant (išskyrus atsiliepimus į teisminius procesinius dokumentus) teismams ar ikiteisminio tyrimo įstaigoms inicijuojamos civilinės, administracinės, baudžiamosios bylos, skundžiami tam tikri teisines pasekmes turintys teismų ar ikiteisminio tyrimo institucijų sprendimai.
2016 m. VTAS teismuose vaiko teisėms ir teisėtiems interesams atstovavo 451 kartą (civilinėse bylose – 308, baudžiamosiose – 100, administracinėse – 43), pateikė teismams 459 išvadas dėl vaikų gyvenamosios vietos nustatymo su vienu iš tėvų, bendravimo ir išlaikymo priteisimo; pagal ATPK 181 straipsnį surašė ir teismui pateikė 42 protokolus (tėvų valdžios nepanaudojimas arba panaudojimas priešingai vaiko interesams); paprašius policijai ir prokuratūrai teikė informaciją apie vaiko gyvenimo ir auklėjimo sąlygas – 159; pateikė teismui 23 ieškinius dėl tėvų valdžios apribojimo ar vaikų atskyrimo nuo tėvų, 11 prašymų dėl nuolatinės globos skyrimo ar globėjo keitimo; Savivaldybės administracijos direktoriui teikimus dėl vaiko grąžinimo tėvams (grąžinti 36 vaikai).

Teismui pateiktos 334 pažymos apie tėvų pareigų vykdymą, išduodant leidimą įkeisti / dovanoti / parduoti nekilnojamąjį turtą.

Vesta vaikus auginančių socialinės rizikos šeimų apskaita. 2016 m. apskaitoje buvo 198 socialinės rizikos šeimos, auginančios 272 vaikus. Per 2016 m. į apskaitą įrašytos 67 šeimos, kuriose augo 111 vaikų. Taigi 2016 m. tokių šeimų daugėjo.

Priežastys, dėl kurių šeimos įrašytos į apskaitą: piktnaudžiavimas alkoholiu ir psichotropinių medžiagų vartojimas, nedarbas, mažos pajamos, užimtumo, prevencinio švietimo priklausomybių temomis vykdymo ir priklausomybių ligų gydymo paslaugų trūkumas, socialinių įgūdžių stoka (socialinė atskirtis, švietimo stoka (edukacinių kursų, lytinio švietimo, pozityvios tėvystės, bendravimo su vaikais tobulinimo ir kt. klausimais), sveikatos priežiūros ir kitų įstaigų programų, socialinių paslaugų trūkumas ir kt.

	Šeimos įtraukimo į apskaitą priežastys 
	2015 m. 

43
	2016 m.

67

	Girtavimas, psichotropinių medžiagų vartojimas 
	16
	14

	Socialinių įgūdžių stoka, negebėjimas tinkamai rūpintis vaiku 
	24
	49

	Vaikui nustatyta laikinoji globa 
	2
	2

	Kitos priežastys
	1
	2 

	


2016 m. iš apskaitos išbraukta 51 socialinės rizikos šeima. Palyginti su 2015 m., tai 49 šeimomis mažiau. 
2016 m. vienam VTAS specialistui vidutiniškai teko 19 socialinės rizikos šeimų. Pačių specialistų skaičius nuo 2013 m. nekito.

2016 m. 23 tėvams apribota valdžia (vaikai atskirti nuo tėvų). Tai 4 atvejais mažiau nei 2015 m. Ši priemonė naudojama išimtinai kraštutiniu atveju, kaip griežčiausia tėvų teisių ir pareigų savo vaikams įgyvendinimą suvaržanti priemonė.

Iš viso globa (rūpyba) (nuolatinė / laikinoji, šeimoje ar institucijoje) nustatyta 195 miesto vaikams.

2016 m. pabaigoje 125 vaikai augo globėjų (rūpintojų) šeimose, 2 − šeimynose, 68 – institucijose. 2015 m. pabaigoje institucijoje globojamų vaikų buvo 81, taigi jų nuosekliai mažėja. 

Pažymėtina, kad nuo 2017 m. sausio 1 d. vaiko laikinoji globa (rūpyba) negali trukti ilgiau kaip 12 mėnesių, o vaiko iki 3 metų globa institucijoje galės būti nustatyta tik išimtiniais atvejais ir galės trukti ne ilgiau kaip 3 mėnesius, išskyrus atvejus, kai Vyriausybės įgaliota institucija pritars, kad vaiko globa vaikų globos institucijoje tęstųsi ilgiau. Todėl Savivaldybė privalo siekti, kad be tėvų globos likęs vaikas galėtų augti šeimos aplinkoje, o institucijoje būtų apgyvendinamas tik kraštutiniu atveju. Siekiant mažinti globojamų vaikų skaičių būtina stiprinti kompleksinį darbą su šeima. Pagrindinė problema – profesionalių globėjų / rūpintojų, kurie galėtų vaiką priimti globoti bet kuriuo metu, nebuvimas. Šią paslaugą būtina organizuoti.

Vaiko laikinoji ir nuolatinė globa (rūpyba) pasibaigia vaiką grąžinus tėvams, įvaikinus, jam pasiekus pilnametystę arba emancipaciją, susituokus. Taip pat tada, kai vaikui nustatoma nuolatinė globa (rūpyba). Laikinoji globa (rūpyba) 2016 m. baigėsi 56 vaikams. Dažniausia priežastis – grąžinimas į biologinę šeimą (36). Nuolatinė globa nustatyta 13 vaikų.

Savivaldybės administracijos direktoriui parengti 32 teikimai dėl laikinosios globos (rūpybos) nustatymo nepilnamečiams tėvų prašymu, tėvams laikinai išvykstant gyventi ir dirbti į užsienį. 2016 m. pabaigoje mieste buvo 84 vaikai, kuriems tėvų prašymu nustatyta globa (2015 m. – 92). 
Ypatingi atvejai – kai sužalojama psichinė ir (ar) fizinė vaiko sveikata (kai vaikui būtina medicininė apžiūra ir (ar) pagalba) arba atimama gyvybė, nesvarbu, ar vaiką sužalojo, gyvybę atėmė kitas vaikas ar pilnametis asmuo bei šis atvejis žinomas policijai. Taip pat vaiko savižudybės ir su galima seksualine prievarta bei prekyba vaikais susiję atvejai, visi nelaimingų atsitikimų vaikų globos institucijoje atvejai, kai vaikas patiria sužalojimus. 2016 m. užfiksuoti 47 ypatingi atvejai.

Visais seksualinio smurto atvejais policija pradėjo ikiteisminius tyrimus. Bendradarbiaujant su kitais vaiko gerovės srityje dirbančiais specialistais, nukentėjusiesiems organizuota kompleksinė medicininė, socialinė, psichologinė ir teisinė pagalba.

Vyko 14 vaiko globos organizavimo komisijos ir specialistų komandos posėdžių, 63 kartus spręsti tarpžinybinės kompleksinės pagalbos teikimo vaikui ir šeimai klausimai. 

Organizuota 12 komisijos posėdžių dėl tėvų įrašymo į socialinės rizikos šeimų, auginančių vaikus, apskaitą. 

VTAS Valstybės vaiko teisių apsaugos ir įvaikinimo tarnybai pateikė 5 studijas / dokumentus dėl įvaikinimo, dalyvavo teismo procese dėl įvaikinimo. Specialistai konsultavo tėvus, mokytojus, vaikus jų teisių pažeidimų ir prevencijos klausimais, organizavo prevencines priemones: mokyklose susitiko su mokytojais, ikimokyklinio ugdymo specialistais ir aptarė, kaip užtikrinti vaiko teises, jų interesus bendraujant su žiniasklaida; kartu su policijos ir Probacijos inspekcijos pareigūnais dalyvavo reide tikrinant nepilnamečius, kurie yra įvykdę nusikaltimų. Dalyvavo 308 įtariamų padarius nusikaltimų vaikų apklausose. Lankėsi globėjų šeimose, t. y. vykdė globojančių vaikus šeimų priežiūrą. 
Su Panevėžio apylinkės teismo teisėjais tartasi dėl aktyvesnio ir kokybiškesnio vaiko atstovavimo civilinėse ir baudžiamosiose bylose, dalyvauta Panevėžio apygardos organizuojamame kasmečiame pasitarime dėl vaiko teisių užtikrinimo baudžiamosiose bylose, organizuotas pasitarimas su ikimokyklinio ugdymo įstaigomis dėl galimo informacijos teikimo apie vaiką ir šeimą. 
VIDAUS ADMINISTRAVIMAS 

Personalas. 2016 m. sausio 1 d. Savivaldybės administracijoje buvo įsteigtos 269,5 pareigybės, užimti 253 etatai.

Siekiant efektyvinti Savivaldybės administracijos veiklą, 2016 m. vyko struktūriniai pertvarkymai. Nauja struktūra pradėjo veikti rugsėjo 1 d. Iš 27 skyrių liko 17. Vietoj Kultūros paveldo, Architektūros ir urbanistikos skyrių – Miesto planavimo ir architektūros skyrius; vietoj Ekologijos, Miesto ūkio, Statybos ir statinių priežiūros skyrių – Miesto infrastruktūros. Taip pat pastarajam perduota dalis panaikinto Ekonomikos ir turto valdymo skyriaus funkcijų (Savivaldybei nuosavybės teise priklausančių negyvenamųjų patalpų, daugiabučių namų savininkų bendrijų administravimas ir kontrolė, Savivaldybės valdomo valstybės turto valdymas, naudojimas ir disponavimas).

Įsteigtas naujas Miesto plėtros skyrius. Jam patikėtos funkcijos: naujų verslo plėtros galimybių paieška ir pristatymas Lietuvoje ir užsienyje, darbas su vietos ir užsienio investuotojais, galimų verslo investicijų projektų koordinavimas ir pristatymas Savivaldybės vadovams, jų analizė, tiesioginis bendravimas su verslo asocijuotomis struktūromis, Panevėžio miesto plėtros analizė. Šiam padaliniui perduotos ir kai kurios buvusio Ekonomikos ir turto valdymo skyriaus funkcijos (juridinių asmenų verslo aplinkos skatinimo priemonių įgyvendinimas, smulkiojo ir vidutinio verslo plėtros ir kitos tikslinės, viešųjų darbų programos, Savivaldybės nekomercinių renginių organizavimo „Cido“ arenoje administravimas, prekybos (nafta, alkoholiu ir tabaku) organizavimo ir licencijų išdavimo koordinavimas, kontrolė).

Informacinės visuomenės plėtros skyriaus pavadinimas pakeistas į E. plėtros skyrių.

Panaikinta Kanceliarija, Personalo, Ūkio ir eksploatavimo skyriai ir vyriausiojo darbų saugos specialisto pareigybė. Vietoj jų atsirado Vidaus administravimo skyrius su Dokumentų valdymo, Ūkio ir eksploatavimo poskyriais (pastarajame – ir vyriausiojo darbų saugos specialisto pareigybė).

Vietoj Finansų ir biudžeto, Investicijų skyrių – Strateginio planavimo ir biudžeto skyrius su Investicijų projektų poskyriu. Šiam padaliniui atiteko ir dalis panaikinto Ekonomikos ir turto valdymo skyriaus funkcijų: koordinuoti miesto plėtros strateginio planavimo ir jo įgyvendinimo procesą, veiklos ir teikiamų Savivaldybės kontroliuojamų įmonių paslaugų tarifų analizę.

Sujungti Teisės, Viešosios tvarkos ir kontrolės skyriai tapo vienu – Teisės ir viešosios tvarkos – skyriumi. Užsienio ryšių ir Ryšių su visuomene – Komunikacijos skyriumi.

Panaikinti Socialinės paramos ir Sveikatos skyriai. Pirmasis padalytas į du poskyrius: Socialinių išmokų ir Socialinių paslaugų (čia ir dalis buvusio Ekonomikos ir turto valdymo skyriaus darbuotojų, atliekančių valstybės paramos teikimo būstui įsigyti, socialinio būsto nuomos administravimo ir kontrolės, Savivaldybės nuosavybės teise turimų gyvenamųjų patalpų administravimo funkcijas). Sveikatos skyrius tapo naujojo Socialinių reikalų skyriaus trečiuoju poskyriu.

Panaikintas Švietimo skyrius, į struktūrinių padalinių sudėtį neįėjusi vyriausiojo jaunimo reikalų koordinatoriaus pareigybė. Nuo rudens veikiantis Švietimo ir jaunimo reikalų skyrius atlieka abiejų funkcijas.

Panaikintas Civilinės saugos skyrius. Čia dirbę du darbuotojai tapo tiesiogiai pavaldūs Savivaldybės administracijos direktoriui.

Struktūriniai pertvarkymai nepalietė Centralizuoto vidaus audito, Buhalterinės apskaitos, Viešųjų pirkimų, Civilinės metrikacijos, Kultūros ir meno, Sporto, Vaiko teisių apsaugos skyrių.

Naujojoje struktūroje 25 pareigybėmis (etatais) sumažėjo darbuotojų (didžiausias leistinas valstybės tarnautojų pareigybių ir darbuotojų, dirbančių pagal darbo sutartis, skaičius – 245). Atleisti 29 darbuotojai.

2016 m. parengti 592 Savivaldybės mero potvarkių, 1870 Savivaldybės administracijos direktoriaus įsakymų projektų personalo administravimo klausimais – atostogų, komandiruočių, darbo laiko pakeitimo, darbuotojų priėmimo, atleidimo ir kt., 23 Savivaldybės tarybos sprendimų projektai.

Parengtas ir suderintas Panevėžio miesto savivaldybės administracijos įslaptintos dokumentacijos 2016 m. planas.

2016 m. organizuoti 36 konkursai į laisvas pareigybes, iš jų 8 – į pavaldžių įstaigų vadovų. Su konkursus laimėjusiais 5 įstaigų vadovais sudarytos sutartys.

2016 m. atleisti 52 administracijos darbuotojai, 11 įstaigų vadovų.

Ištirti 9 valstybės tarnautojų įtariami tarnybiniai ir darbo drausmės nusižengimai. Paskirtos 2 nuobaudos administracijos darbuotojams, 4 – įstaigų vadovams.

2016 m. kvalifikaciją kėlė apie 100 administracijos darbuotojų, dalyvauta 77 seminaruose ar mokymuose.

Priimamasis ir dokumentų valdymas. 2016 m. Savivaldybės administracijos direktorius asmeniniais klausimais priėmė 62 žmones, jo pavaduotojai – 63.

Administracijos direktoriaus įsakymų suvestinė

	Metai
	Veiklos klausimais
	Finansų ir turto valdymo klausimais
	Personalo klausimais
	Atostogų ir komandiruočių klausimais

	2015
	1276
	281
	619
	1331

	2016
	1478
	365
	778
	1066


 

Valstybės savivaldybėms perduotų funkcijų vykdymas. Savivaldybės archyvas 2016 m. gavo 2387 prašymus, išdavė 4989 pažymas ir kitus dokumentus juridiniams faktams patvirtinti, priėmė saugoti 99 likviduotų įmonių dokumentus, atitinkamai parengė 99 dokumentų priėmimo–perdavimo aktus.

Išduota 7280 pažymų apie deklaruotą gyvenamąją vietą, priimtas 331 sprendimas dėl gyvenamosios vietos deklaravimo duomenų naikinimo, keitimo ar taisymo, išduota 515 pažymų apie šeimos sudėtį.

Vykdant valstybinės kalbos vartojimo ir taisyklingumo kontrolę, 2016 m. patikrinti 14 įmonių ir įstaigų viešieji užrašai ir informacija, 2 spaudos leidiniai (po 3 „Panevėžio krašto“ ir „Panevėžio balso“ numerius), 20 Savivaldybės lopšelių-darželių interneto svetainių, 22 neperiodinės spaudos leidiniai, 8 viešieji reklamos užrašai, tikrintiems subjektams pateikta informacija apie rastas kalbos klaidas ir nurodymai, kaip jas ištaisyti.

Išnagrinėti 2 skundai dėl reklamos nevalstybine kalba. Patikrinus išsiųsti raštai su nurodymais pašalinti pažeidimus.

Suteikta konsultacijų juridiniams ir fiziniams asmenims valstybinės kalbos vartojimo ir taisyklingumo klausimais: el. paštu arba raštu – 119, telefonu – 439, žodžiu – 506.

Parengta 11 rekomendacijų dėl kalbos taisyklingumo Savivaldybės interneto svetainėje.

Savivaldybės administracijos dokumentų apyvarta 2016 m. Bendras Savivaldybės priimamojo gautų ir registruotų dokumentų skaičius – 49 910. Iš jų 40 953 – adresuoti padaliniams (Laisvės a. 20), 4832 – vadovams, 41 skundas, 666 teismų procesų ir teisiniais klausimais gauti dokumentai, 3472 vidaus dokumentai, 1863 sutartys, 57 695 – kitais adresais esančių skyrių gauti dokumentai (iš jų 49 394 – socialinės veiklos ir paslaugų klausimais).

Bendras Savivaldybės išsiųstų dokumentų skaičius – 37 517. Iš jų Savivaldybės padalinių (Laisvės a. 20) – 22 243, Savivaldybės vadovų – 3160, kitais adresais esančių skyrių – 12 114.

Bendra Savivaldybės administracijos dokumentų apyvarta 2016 m. – 147 066.

VIEŠIEJI PIRKIMAI

2016 m. Viešųjų pirkimų skyrius vykdė 894 viešųjų pirkimų procedūras:

· 25 pirkimai supaprastinto atvirojo konkurso būdu;

· 3 pirkimai supaprastintų neskelbiamų derybų būdu;

· 2 pirkimai atvirojo konkurso būdu;

· 1 pirkimas atvirojo projekto konkurso būdu;

· 830 mažos vertės pirkimų apklausos būdu;

· 33 pirkimai per CPO.

